Dulu Rezeki Keluarga Sempit & Kini Cikgu Ni Kongsi Rahsia Mengubah Hidupnya!

Setiap kesenangan yang dikecapi hari ini tidak mustahil sebelum itu punya jalan ceritanya yang tersendiri.

Mungkin orang melihat kehidupan kita sekeluarga nampak senang semua ada, namun kesusahan hidup tiada siapa pun tahu melainkan diri sendiri.

Ini  sebagaimana apa yang dikongsikan oleh Cikgu Mohd Fadli Salleh ini, semoga kisah pengalaman hidupnya ini dapat menyuntik inspirasi buat yang membaca.

Ini perkongsiannya.

“Cikgu tak apalah. Banyak duit, boleh la melancong sana sini bawa family. Kami yang biasa-biasa ni mana la mampu.”

Aku kahwin 11 Jun 2009. Dari hari pertama perkahwinan hingga Disember 2018, aku tak pernah bawa keluarga melancong ke mana-mana.

Hampir 10 tahun perkahwinan, kami hanya ke tempat yang dekat dengan rumah seperti pantai, air terjun, supermarket or pasar malam je.

Gitu je lah pusing-pusingnya dalam tempoh hampir 10 tahun perkahwinan. Pergi pasar malam bawa isteri dan anak-anak tu umpama bawa mereka menikmati sakura gugur di Jepun dah rasa masa tu.

Kerana hanya itu kemampuan aku.

Aku cuma cikgu biasa. Gaji kecik, hidup pula dikota raya yang sangat menyesakkan dada. Namun aku ada satu semangat. Aku ada satu rasa tanggungjawab. Aku ada satu kemahuan yang tinggi.

Aku ada satu perasaan yang ingin memberi kegembiraan dan kebahagiaan seberapa banyak yang aku mampu kepada keluarga aku.

Tapi aku poket aku tak mampu. Memang tak sampai akhir bulan dah kekeringan. Aku takkan sesekali membuat pinjaman hanya untuk berjoli sakan dan enjoy sana sini. Bukan begitu caranya.

Tahun demi tahun, tanggungjawab makin bertambah dengan bilangan anak dan kos sara hidup.

Bermula 2015 aku tidak lagi boleh mengharap gaji secara bulanan. Aku mula menjual air tin, menjual air mineral. Jam 2 pagi ke NSK mencari air.

2016 aku jual kasut bundle di downtown Cheras. Masa tu mengajar sesi petang. Balik saja sekolah, mandi, makan nasi, terus angkut kasut muat but buka meja di downtown.

Dari jam 8 malam keluar, pulangnya jam 5 pagi. Tidur sekejap bangun ke sekolah pula. Begitulah rutinnya. Jual air tetap jual juga.

Kerja macam kerbau. Aku dah kerja mengalahkan kerbau. Masa rehat kerbau lagi banyak dari masa rehat aku.

Keluar pagi balik pagi. Dah macam zombie aku rasa. Masa dengan keluarga makin tiada. Sedangkan kewangan tak adalah berubah sakan. Ada la skit-sikit tambahan.

Masa ni aku duduk berfikir. Kenapa rezeki aku sempit. Kenapa susahnya nak tarik rezeki. Kenapa Tuhan bagai menjauhkan rezeki dengan aku.

Aku duduk, aku fikir, aku muhasabah diri betul-betul. Di mana silapnya. Kenapa begitu kejam kehidupan pada aku.

Aku bukan meminta lebih. Aku tak minta Ferrari. Aku tak minta rumah agam. Aku tak minta gaji beratus ribu sebulan. Aku cuma mahu kehidupan yang lebih selesa buat keluarga aku.

Aku rasa loser gila. Simpanan langsung tak ada. Apa yang dicari, cepat sahaja habis entah ke mana. Sedangkan aku tak mencuri, segala modal kerja buat aku modal yang halal.

Abah dan ma perasan aku memang kacau masa ni. 2016 tahun betul-betul ujian buat aku. Hubungan dengan isteri jadi jauh. Selalu juga bermasam muka.

Aku pula jenis tak pernah meluah apa-apa masalah kepada sesiapa. Tidak kepada isteri. Tidak juga kepada ma dan abah.

Namun naluri seorang ibu tu tinggi. Sangat tinggi. Dia tahu aku tengah sangat susah. Ma tahu aku sangat serabut. Ma dapat rasakan hidup aku penuh kekacauan. Ma telefon aku,

“Li. Kembali pada Tuhan. Kita hidup berTuhan. Solat kena jaga. Jauhi maksiat. Jauhi segala benda yang Tuhan haram. Li kena pergi Mekah sucikan diri. Buang segala kekotoran yang melekat tu.

Minta sungguh-sungguh pada Tuhan. Menangis, mohon betul-betul.”

“Nak pergi macamana, Li tak ada duit. Langsung tiada simpanan ni.”

“Tak apalah. Ma ada simpan duit yang anak-anak bagi. Yang abah bagi saban bulan. Pergilah.”

3 minggu sahaja dari tarikh ma call aku, aku sudah memijak tanah haram. Seorang diri aku pergi mencari diri yang hilang. Mencari tujuan hidup yang makin kelam. Mencari kebahagiaan yang makin terendam.

Aku hadap segala ujian sendiri di sana. Demam seorang diri. Menggigil seorang diri. Aku panjat Bukit Ajyad. Aku cari tok guru orang kita yang menetap di sana.

Aku minta mereka doakan aku. Setiap orang asing yang aku temui sepanjang jalan menuju Masjidilharam, aku minta mereka doakan kau.

“Doa ana.”

Itu je yang aku ucap setiap kali jumpa sesiapa yang mendekati aku.

Sebaik pulang dari umrah, aku merenung lebih dalam. Aku membaca perkongsian positif yang ada. Aku cari di mana punca keberkatan rezeki. Aku mencari bagaimana untuk hidup bahagia.

Dan apa yang aku jumpa, untuk bahagia kita perlu membahagiakan.

Dari situ aku turun padang membantu fakir miskin dan anak-anak yatim. Walau masa tu aku sendiri tak berduit, namun aku bantu sekadar yang mampu.

Setiap kali ziarah, aku minta mereka doakan aku dan para penyumbang.

“Doakan saya. Doakan saya. Doakan saya.”

Itu yang aku duduk ulang-ulang dari dulu.

Benarlah, bila kita bantu orang, Tuhan akan hantar orang baik-baik mendekati kita. Yang percaya pada kita. Yang sudi mengirim duit sampai puluhan ribu pada aku untuk disalurkan kepada orang miskin dan anak yatim.

Betapa mereka percaya pada aku yang bil letrik tertunggak, yang bank call nak tarik kereta. Mereka serah bulat-bulat tanpa minta bukti, tanpa usul periksa.

Dan inilah ujian yang besar. Ujian keikhlasan dan ujian amanah orang.

Aku sampaikan 100% kiriman orang. Tidak ada seringgit aku ambil untuk diri waima untuk mengisi minyak motor. Tiada seringgit aku ambil untuk buat makan nasi walau aku tak berduit sesen untuk membeli makanan tika itu.

Itu amanah orang. Abah pesan, jaga amanah lebih dari jaga nyawa sendiri. Aku pegang itu ketat-ketat dalam hati.

2017 aku mula menulis buku. Walau keuntungan kecil, aku terus saja. Senaskah buku yang dijual, royalti aku sekitar RM1 sahaja. Kalau aku jual sendiri, dapat la dalam RM5 untung senaskah.

Walau senaskah orang nak COD, aku tunggu tepi jalan kadang sampai sejam. Hanya untuk RM5 tuan tuan.

Apa yang aku dapat, aku simpan sebahagian, sebahagian yang lain aku bagi kat ma abah, sebahagian yang lain aku belanja isteri dan anak-anak, sebahagian yang lain aku sedekahkan yang aku sendiri sampaikan dengan tangan ini.

Dari situ bermula perubahan dalam ekonomi aku. Tuhan kirim puluhan ribu netizen follow aku. Tuhan kirim orang baik-baik mendekati aku. Tuhan kirim orang-orang berjaya mendekati aku.

Mereka dengan rela, mereka dengan ikhlas mengheret tangan aku membuka peluang aku bekerjasama dengan mereka. Mereka ajar satu persatu dengan rela tanpa caj apa-apa.

Mereka hanya ingin berkawan dengan seorang cikgu biasa yang tiada apa-apa ini.

Mereka tidak kisah duduk semeja dengan orang yang bil letriknya dah sampai surat merah, yang saban bulan makan berhutang di kantin.

Sedikit demi sedikit aku mula menyimpan. Aku main kutu, aku potong tabung haji. Dan aku perbanyakkan sedekah dan zakat.

Nafkah untuk isteri, duit bulanan untuk ma dan abah aku naikkan dari masa ke semasa bila income bertambah.

Aku tidam enjoy untuk diri sendiri. Tidak.

Aku masih naik Ex-5 buruk yang dibeli second hand sahaja. Telefon aku telefon second hand juga.

Ada lebih, aku simpan sebahagian, beri pada keluarga sebahagian, dan sebahagian wajib untuk sedekah dan zakat.

Dan buat kali pertama aku bawa isteri, anak-anak, mak dan adik-adik ipar melancong ke Kundasang, Sabah pada 10 Disember 2018.

Itulah kali pertama kami melancong setelah simpanan dan kewangan aku makin kukuh.

Ya tuan tuan. Kalian yang baru follow aku, inilah antara kisah kehidupan aku. Aku bukan kaya asal.

Aku bukan lahir atas dulang emas. Aku makan tidak disuap oleh dayang.

Aku usaha. Aku usaha. Aku usaha.

Dan yang pasti, kembalilah pada Yang Maha Esa. Kunci segala bahagia, kunci segala rezeki, kunci segala rahsia ada ditanganNya.

Semoga sedikit perkongsian ini tidak membuat aku rasa lebih dari sesiapa. Aku cuma seorang hamba. Aku cuma seorang bapa. Aku cuma seorang suami. Aku cuma seorang lelaki yang gigih mengubah nasib diri demi keluarga.

Aku sentiasa berdoa agar aku sentiasa menunduk. Tidak sombong tidak ujub.

“Tuhan jangan kau izin aku lupa. Jangan kau biarkan aku mendepang dada. Pasakkan hatiku pada kaki. Paksakan ku tunduk sehingga mati.”

– Terbang Tunduk –


“Kalau Aku Macam Makcik Dah.”  Bertudung Sarung Pesona Fazura Raih Perhatian

Aktres dan usahawan terkenal, Nur Fazura dan suaminya, Fattah Amin kala ini bersama cahaya mata comel, Nur Fatima Aisya sedang bercuti di Jerman.

Sejak berada di sana mereka berkongsi momen manis bercuti bersama keluarga mencuri perhatian ramai.

Selain, keletah Fatima yang membuatkan ramai yang teruja melihat anak pasangan artis popular ini semakin membesar dan lincah, kejelitaan ibu kepada Fatima ini juga menarik perhatian wargama maya.

WAJAH JELITA FAZURA JADI PERHATIAN

Pesona Fazura kelihatan terserlah menerusi penampilannya ringkasnya. Apa yang menjadi bualan adalah pemakaian tudung sarungnya membuatkan ramai kagum. Tetap cantik walau ringkas.

Tidak perlu lilit tudung dengan pelbagai warna dan corak, wajah Fazura tetap jelita. Apa yang lucu, pelbagai respon dikalangan peminatnya yang beranggapan jika diri mereka bertudung sarung penampilan menjadi sebaliknya. Nyata aura Fazura tetap menyerlah biarpun sudah bergelar ibu.

PAKAI TUDUNG SARUNG RAIH PERHATIAN

PEMINAT KAGUM PAKAI TUDUNG SARUNG

Melihat foto Fazura ketika bercuti ramai peminatnya kagum cara pemakaian yang santai. Antara komen adalah seperti berikut.

“Kalau aku dah macam makcik-macik dah”


Gunakan Kunyit Dengan Cara Ni Untuk Cantik. Petua Warisan Zaman Berzaman!

Dikatakan sejak zaman purba lagi, masyarakat India sudah mengamalkan petua penjagaan kulit wajah dengan menggunakan kunyit. Kunyit ini  adalah sumber vitamin C dan magnesium yang baik, kandungan serat yang tinggi, vitamin B6, zat besi, potasium dan mangan serta kandungan sodium yang sangat rendah.

Macam Mana Nak Cantik Dengan Kunyit?
Anda tidak perlu bimbang terpaksa berbelanja besar untuk mencuba kaedah rawatan kunyit. Ia boleh dilakukan dengan sangat mudah dan murah dengan keselesaan di rumah sendiri.

Ini sebagaimana yang dikongsikan oleh Zana Mokhtar di akaun fbnya bagaimana cara nak dapatkan kulit muka yang glowing dengan menggunakan kunyit. Jom semak.

DIY KULIT GLOWING DENGAN 3 BAHAN JE.

Bahan bahan :

1/2 sudu kunyit
1 sudu madu
1 sudu susu ( ikut la susu tepung jenis pe korang nak pakai hokay).

Cara caranya:

1. Campurkan kesemua bahan di atas dan gaul sebati.
2. Tapii sebelum nak pakai masker ni kan, korang cuci muka bersih bersih dulu dengan cleanser korang sendiri.
3. Lepas tu bilas dengan air suam. Tujuan dia nak buka liang pori terbuka untuk mudahkan serapan masker diy tadi k.
4. Selepas itu barulah sapukan masker pada seluruh muka.
5. Biarkan dalam 10 – 15 minit.

6. Bilas dengan air bersih.

7. Akhir sekali basuh sekali lagi dengan cleanser

Selain daripada perkongsian Zana ini adalah lagi kegunaan lain kunyit ini dalam penjagaan kecantikan wanita. Antaranya adalah seperti di bawah ini.

Kecutkan Jerawat

Bahan-bahan:

Serbuk kunyit

Limau nipis

Caranya:

1. Campur serbuk kunyit dengan sedikit air dan jus limau nipis.

2. Kemudian sapukan pada tempat jerawat dan seluruh kulit wajah.

3. Hasilnya jerawat makin mengecut dan pigmen hitam pun makin kurang.

Sapu Pada Wajah

Dengan bahan yang sama dapat menaikkan seri wajah pada muka.

Caranya:

Skrub Kunyit
Sental kulit muka kusam dan sel kulit mati dengan campuran skrub kunyit.

Bahan-bahan:
Serbuk kunyit
Tepung gandum
Air

Caranya:
1. Campurkan bahan ini bersama air.

2. Mulakan tugas menyental ke muka dan badan jika suka.

3. Biarkan sehingga kering, kemudian barulah di cuci hingga bersih.

Ia dikatakan dapat membuang sel kulit mati dan membuatkan kulit menjadi mulus dan sekata warnanya.

Jus Kunyit

Tak hanya cantikkan muka dengan kunyit tetapi lengkapkan dengan kecantikkan dalaman. Hanya minum air rebusan ini sahaja.

Bahan-bahan:
Kunyit hidup
2 keping asam keping
3 sudu makan gula merah
Air secukupnya

Caranya:
1. Kisar kesemua bahan (kecuali asam keping).

2. Masak sebentar di dalam periuk bersama asam keping.

3. Sejukkan dan minum.

Jika diamalkan ia dikatakan dapat menguatkan dalaman tubuh badan. Malah badan lebih segar dan sihat.


‘Ribut’ Dalam Rumahtangga, Isteri Pertahankan Hubungan. Dr Fadzilah Kamsah Ada Sebabnya!

Kalau dulu, ‘drama’ dalam rumahtangga selalunya dapat dilihat dalam lakonan, mahupun baca di dada akhbar sahaja. Masa kini, buka sahaja sosial media, ada sahaja kisah rumahtangga yang tak pernah kita tahu ataupun bayangkan muncul. Kadang rasa macam tak logik dek akal kisah yang berlaku.

Namun dalam banyak-banyak kes yang tular itu, perasan tak ada sesetengah pasangan tidak rela atau minta untuk berpisah. Lebih-lebih lagi kaum hawa, yang memilih untuk kekal bersama dan melupakan kisah silam yang berlaku.

Bagi yang buntu, kenapa mereka mampu untuk mempertahankan rumahtangga, jom ikuti perkongsian dari Dato’ Dr. Haji Mohd Fadzilah Kamsah yang mengemukakan  sebab kenapa seorang isteri masih mempertahankan rumahtangga tersebut.

Ada sebab kenapa seorang isteri masih mempertahankan rumahtangga yang kalian bina:

1. Kalau dah sayang, bukan senang nak benci dan pergi macam itu je. Seorang isteri akan cuba perbaiki kelemahan diri dan belajar untuk jadi yang terbaik. Dia perbaiki semua salah silapnya dan nak suaminya jatuh cinta dengannya lagi.
Walaupun pada dasarnya isteri itu tak salah apa. Suaminya yang beralih arah ke wanita lain.

Fitrah wanita, susah nak jatuh hati lagi dengan lelaki lain. Cukup satu je. Yang lain, fokusnya hanya pada anak-anak dan urus rumahtangga sahaja.

2. Mereka ini selalu berharap untuk kalian berubah. Berharap bahawa kalian sedar salah silap kalian. Dan jadi macam lelaki yang mula-mula mereka kenal dahulu.
Siang malam mereka berdoa supaya kalian dilembutkan hati, direndahkan ego dan menerima kasih sayang mereka dengan terbuka.

3. Perempuan ni, sekali kahwin cukup sudah tu. Nak ‘start all over again’ itu tak pernah ada dalam fikirkan mereka. Mereka rasa letihnya nak mulakan lagi hubungan baru.
Cukuplah seorang lelaki je yang mereka pilih sebagai pasangan hidup. Sebab mereka ni dah fikir 2-3 kali sebelum terima kalian tau.

4. Sungguhpun jika suatu saat nanti berumahtangga lagi, dia kena fikir macam-macam. Bukan sahaja nak terima seorang suami baharu, malah nak terima mertua baharu, keluarga baharu dan masa itu macam-macam pengalaman yang kena tempuh lagi.
Namun pada masa itu, mereka nekad juga terima lelaki lain atas dasar anak-anak perlu kasih sayang seorang ayah.

Susah kalau nak lebih dari itu.

5. Bila isteri ni dah buat yang terbaik, maka dia akan pertahankan sungguh-sungguh. Walaupun dilayan macamana sekali pun, dibuat endah tak endah, tetap juga dia berusaha mempertahankan rumahtangga.

Dia tak putus asa selagi ada kudrat dan hati untuk diperjuangkan. Dia cuba sedaya upaya untuk pertahankan mahligai yang terbina.

Para suami di luar sana,

Tok Abah kerap mendengar rintihan pelbagai latar belakang seorang yang bernama isteri. Masih ramai yang sehingga ke saat ini mempertahankan rumahtangga walaupun pada hakikatnya jiwa mereka telah kosong. Hati mereka telah berkecai dan remuk tak boleh dibaiki.

Namun mereka masih usaha dan tersenyum hanya demi rumahtangga dan anak-anak yang perlukan kehidupan berkeluarga yang bahagia.

Pesan Tok Abah, renung-renungkanlah. Sedarlah bahawa isteri kalian sedang berjuang tu. Jangan kecewakan mereka lagi. Ubahlah diri kalian selagi sempat.
Kerana hati yang bertahan tak selamanya kuat. Bila sampai hadnya, mereka juga terpaksa mengalah demi ego seorang suami.

Kembalikan peribadi seorang suami mithali.


Duit Raya Pun Ada “Profit and Loss”? Warganet Tak Sangka Ada Yang Buat Macam Perniagaan Bukan Sedekah!

Kebiasaannya apabila meraikan Hari Raya Aidilfitri anak-anak adalah insan yang paling gembira, mana taknya selain dapat memakai baju raya baru, mereka juga akan mendapat duit raya.

Biasanya duit raya akan diberi pada pagi raya setelah bersalam-salaman atau ketika berkunjung ke rumah sanak saudara.

Lazimnya amalan memberi duit raya ini dianggap sebagai sedekah kepada kanak-kanak. Namun siapa sangka ada yang beranggapan ia bagaikan suatu perniagaan! Duit raya di kira sebagai keuntungan dan kerugian.

Sebagaimana perkongsian wanita ini meluahkan rasa terkejut apabila segelintir ibu bapa menjadikan duit raya bagaikan suatu perniagaan.

Tadi baca komen orang kat satu page ni, dia kata anak2 dia dapat duit raya setakat hari raya ke4 ni sebanyak RM800++. Untung dia kata.

Pastu dia sambung, “Anak dapat duit raya RM800++, tapi saya dah habis RM1,200++ bagi duit raya kat anak2 orang ” Sambil dia letak emoji menangis

Pastu ada perempuan komen, “Sebab tu jangan seronok anak korang dapat duit raya banyak, korang kena tengok jugak berapa duit korang keluar bagi duit raya. Kalau balik modal takpelah, kalau tak balik modal, nangis bucu katil”

Weh, dia buat macam pergi beraya ni macam pergi berniaga pulak, main keluar2 modal bagai

Rasa kelakar…. Tapi inilah jadinya kalau raya kita dijadikan pesta kumpul duit raya. Hilang tujuan utama pergi beraya untuk eratkan balik silaturahim.

Jangan lah fikir duit korang yang dah keluar bagi duit raya tu, tu semua dah jadi sedekah. Takkan dah sedekah pun nak menyesal Setahun sekali je kot. Tu pun nak berkira

Orang tak bagi duit raya pun tak payah nak rasa apa2 atau mengata. Bersilaturahim tu pun rezeki, memanjangkan usia. Raikan tetamu, jangan fikir kena keluar duit raya je… Kena ingat hadis ni :

“Jika ada tamu yang masuk ke dalam rumah seorang mukmin maka akan masuk bersama tamu itu seribu berkah dan seribu rahmat. Allah akan menulis untuk pemilik rumah itu pada setiap kali suap makanan yang dimakan tamu seperti pahala haji dan umrah.”

Kat komen tu siap ada yang check berapa duit raya anak dorang dapat. Dorang yang bukak sampul2 raya anak check berapa keluarga belah ni bagi. Tan Sri baca terus Tan Sri macam risau nak pergi beraya Risau kita bagi duit raya dipertikai pulak jumlah isinya

“Percuma aje agent cuckoo, nama Tan Sri pulak tu, tapi bagi duit raya RM1 je.”… Ah ghisau mak bapak zaman sekarang ni lah

#P/s : Ni duit raya tahun2 lalu punya masa raya pertama dan kedua je untuk anak2 sedara mara dan kawan2. Korang jangan pulak nak datang beraya tahun ni sebab nak duit raya ni ye Duit raya cuckoo dah takde, aircond cuckoo dengan penapis air cuckoo je ada.


Perdana Menteri Ucap Takziah Kepada Keluarga Adik Aming. “Seorang Anak Yang Sangat Baik Dan Bijaksana.”

Kanak-kanak viral yang digelar Aming petah berkata-kata dikenali ramai sejak memberi nasihat mengenai pemakaian mask muka untuk mengelak wabak Covid-19 dilaporkan meninggal dunia di kediamannya di Tawau pada awal pagi Khamis.

“Allahyarham adik Aming merupakan seorang anak yang sangat baik dan bijaksana.”-PM

Malah video berkenaan turut mendapat perhatian daripada Tan Sri Ismail Sabri semasa memegang jawatan sebagai Menteri Pertahanan pada 23 Januari lalu.

Mendapat perkhabaran sedih tentang pemergian Allahyarham adik Muhammad Aming Salleh Abdullah yang dilaporkan meninggal dunia selepas mengalami sesak nafas kira-kira jam 1.30 pagi tadi.

Saya pernah membuat hantaran di media sosial berkenaan pesanan yang baik-baik yang disampaikan oleh Allahyarham Adik Aming pada 23 Januari 2021.

Ternyata Allahyarham adik Aming merupakan seorang anak yang sangat baik dan bijaksana.

Sama-sama kita sedekahkan Al Fatihah untuk Allahyarham adik Aming yang kita sayangi.

Takziah saya ucapkan kepada keluarga Allahyarham adik Aming. Semoga tabah menghadapi ujian ini.

Khabaran duka kematian Adik Aming tular di media sosial

Perkara itu disahkan ibunya, Santi Sabri, 33. Menurut Santi, anaknya itu tiba-tiba mengadu mengalami sesak nafas sebelum meninggal dunia.

Katanya, sebelum ini anaknya itu berada dalam keadaan yang sihat dan aktif tanpa sebarang penyakit atau dijangkiti Covid-19.

“Tiada juga apa-apa, cuma dia makan mi segera saja kemudian sesak nafas. Saya sangka dia biasa-biasa saja, sebab anak saya tidak sakit. Sempat lagi dia angkat barang-barang saya, azan dan solat.”

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


”Besar Dah Anak, Macam Adik-Beradik Tengok. Azah Kekal Awet Muda.” Anak Kedua Copy Paste Azah Aziz Raih Perhatian

Masihkah anda ingat dengan Azah Aziz, pelakon popular yang membintangi drama Astana Idaman?

Usai mendirikan rumahtangga bersama  Daud Leroy Abdullah, pasangan ini dikurniakan tiga orang anak. Dia kemudiannya mengikut suami berhijrah ke Montreal, Kanada.

Kini, anak-anaknya sudah meningkat dewasa. Begitupun, bekas model ini  tetap  kekal awet muda.

Tidak hairanlah setiap kali Azah berkongsikan gambar bersama anak-anak, ramai yang mengatakan dia kelihatan seperti kakak sahaja kepada anak-anak terunanya itu.

Pemilik nama sebenar Norazah Aziz ini sering berkongsi kehidupan nya menerusi laman Instagramnya.

Terbaru, dia memuatnaik sekeping gambar terbaru  bersama anak keduanya, Ryan.

Mereka dalam perjalanan untuk bercuti bersama ke Cancun. Begitupun ahli keluarga yang lain tidak dapat turut serta  dek kerana komitmen terhadap kerja dan sekolah.

Perkongsian tersebut meraih perhatian ramai. Rata-rata memuji Azah dan anaknya itu seperti kakak dan adik.

Tidak kurang juga yang memuji wajah kacak yang dimiliki oleh Ryan ini. Malah dia juga tampak cukup manja dengan ibu kesayangannya itu.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Anak Perempuan Cukup Istimewa, Ni Tip Bagaimana Ayah Patut Didik Anak Perempuannya!

Ada mak ayah yang merungut bila mana dikurniakan semua anak perempuan dan terus berusaha memiliki anak lelaki.

Jangan sesekali merasa kecewa atau juga rendah diri tanpa kehadiran seorang anak lelaki dalam keluarga bahagia anda. Sebenarnya anda patut rasa bangga.

Paling penting, jangan sesekali rasa tertekan bila anda tidak punya anak lelaki seperti orang lain. Yang anda perlu yakini, rezeki setiap orang berbeza-beza. Ada orang yang hanya memiliki anak lelaki kesemuanya dan ada pula yang bertuah memiliki kembar sepasang dan sebagainya. Semua ini bergantung kepada rezeki daripada Allah.

Rasulullah s.a.w pernah bersabda: “Sesiapa yang memiliki tiga anak perempuan,lalu dia bersabar dengan karenah, kesusahan dan kesenangan mereka, nescaya Allah s.w.t akan memasukkannya ke dalam syurga dengan kelebihan rahmat-NYA untuk mereka.”

Antara kelebihan yang anda perlu tahu adalah:

1. Apabila seseorang perempuan mengandung janin dalam rahimnya, para malaikat akan beristighfar untuknya.

2. Allah mencatatkan baginya setiap hari dengan 1000 kebajikan dan menghapuskan darinya 1000 kejahatan.

3. Mempunyai tiga orang anak perempuan atau tiga saudara perempuan atau dua anak perempuan atau dua saudara perempuan lalu dia bersikap ihsan dalam pergaulan dengan mereka dan mendidik mereka dengan penuh rasa takwa serta bertanggungjawab, maka baginya syurga.

4. Apabila seseorang perempuan mulai sakit hendak bersalin, maka Allah mencatatkan baginya pahala orang yang berjihad pada jalan Allah.

5. Ibubapa yang menggembirakan anak perempuannya, darjatnya seumpama orang yang sentiasa menangis kerana takut akan Allah dan orang yang takut akan Allah, akan diharamkan api neraka ke atas tubuhnya.

6.Doa perempuan lebih makbul daripada lelaki kerana sifat penyayangnya yang lebih kuat daripada lelaki. Bayangkan kesemua anak perempuan anda yang setiap hari mendoakan ibu dan bapanya.

7. Apabila ibu dan bapa diuji dengan sesuatu perkara daripada anak-anak perempuan, lalu dia berbuat baik kepada mereka, maka mereka akan menjadi penghalang baginya daripada api neraka.

8. Apabila seseorang perempuan melahirkan anak, keluarlah dia dari dosa-dosa seperti keadaan ibunya melahirkannya.

9. Apabila semalaman ibu tidak tidur dan memelihara anaknya yang sakit, maka Allah memberinya pahala seperti memerdekakan 70 hamba dengan ikhlas untuk membela agama Allah.

Bagaimana Seorang Ayah Patut Didik Anak Perempuan

1. Seorang ayah mesti tunjukkan contoh tauladan dan sikap yang baik buat anak perempuannya.

2. Ajar anak perempuan menjadi anak yang sopan serta pandai menjaga akhlak dirinya.

3. Menutup aurat? Ini hal yang sangat penting ayah kena lakukan. Wajib!

4. Tunjukkan contoh bagaimana menjadi orang yang menghormati orang lain serta pandai menjaga hati orang lain ketika bercakap.

5. Ayah harus ajar anak perempuan jadi lebih kuat, percaya dan yakin pada diri sendiri.

6. Walaupun anak perempuan nampak manja dan agak penakut tetapi penting untuk seorang ayah menanamkan kata-kata semangat supaya jadi lebih berani.

7. Ketika anak perempuan mula belajar berjalan, ayah kena jadi lebih kuat dalam memberikan kata-kata semangat supaya anak berani melangkah walaupun berisiko untuk jatuh.

8. Anak perempuan memang anak yang manja. Mereka suka disayangi dan dimanjakan walaupun sudah besar. Ayah, jangan lupa tentang hal ini!

9. Sentiasa berikan mereka perhatian, konsisten ucapkan ‘ayah sayang kamu’, percayalah anak perempuan anda akan membesar menjadi anak yang berjaya dan bahagia.

10. Ayah wajib jadi pelindung setiap saat hingga akhir hayatnya!


Beli Emas Bukan Tengok Pada Harga Murah Tapi Upahnya. Wanita Ini Nasihat Jangan Mudah Terpedaya!

Emas dari dulu sehingga kini adalah simbol kemewahan, simbol taraf sosial, simbol kekayaan seseorang.

Juga wanita dan barang perhiasan emas tidak dapat dipisahkan. Sudah menjadi fitrah seorang wanita yang suka kepada perhiasan ini.

Lantaran itu apabila harga emas ditawarkan pada harga per gram murah, ramai yang membeli untuk tujuan pelaburan dan perhiasan diri.

Namun tahukah anda, ada segelintir kedai meletakkan harga murah pada emas namun harga upah sebaliknya.

Sebagaimana pesanan wanita ini harus dijadikan ingatan bersama.

Ikuri perkongsian ini.

Beli emas bukan tengok harga di kedai per gram murah. Terus masuk dan beli.
Sbb tu ilmu kena ada. Kena ambil tahu. Tahu tak Upah tu korg bayar dengan duit??, Korg semua tak  Sedar kebanyakkan kedai Untung dengan harga upah yang tinggi…
Nak tahu macam mana kiraan berapa harga emas per gram yang anda beli jika membeli dikedai yang kononnya murah.
Contoh rujuk pada gambar

dan contoh kiraan beli emas dekat kedai
Harga emas per gram RM218/g
Berat emas 3.15g
So harga RM686.70 Ini Harga emas
upah RM173.30
So Jumlah yg anda bayar RM860

Anda dapat emas berat 3.15g.
RM860 anda bahagi dengan berat emas yg anda beli 3.15g
jawapanya anda telah membeli emas dengan HARGA RM273/g per gram …

Jadi jangan terperdaya dengan iklan kononnya harga emas per gram murah….
ambil ilmu kiraan ini untuk pengetahuan anda Semua. Jadilah pembeli yang bijak.

Sumber: Arra Faeyza


Sebak Baca Pesanan Doktor Sakit Puan Ini.  Ibarat Nasihat Ayah Kepada Anak Perempuannya.

Wanita sememangnya cukup bertuah. Mereka mempunyai banyak sumber pahala untuk membantu kaki melangkah masuk ke syurga.

Selain berkorban nyawa melahirkan zuriat demi penyambung warisan keluarga, ada juga yang terpaksa berpenat lelah bersengkang mata dalam membahagikan masa menjaga anak-anak dan dalam masa yang sama bekerja membantu suami demi kelangsungan hidup.

Pesanan kepada wanita dan pesakit-pesakit saya

1. Jagalah kesihatan anda sebelum ditimpa penyakit. Tiada harta dan wang ringgit yang bertimbun banyaknya pun yang boleh menebus kesihatan bila sudah dilanda penyakit kronik.

2. Pencegahan penyakit adalah lebih baik dari rawatan. Tapi bila sudah ditimpa penyakit perlu cari ubat dari peringkat awal. Cari ubat dari doktor bertauliah dulu. Rawatan alternatif dan tradisional boleh dikabungkan kemudian.

3. Berdoa kepada Allah SWT setiap hari dan setiap waktu dan ditempat yang makbul doa agar dikuatkan iman dan diberi kesihatan badan, jiwa dan panca indera. Jangan putus doa atau putus harapan. Allah Maha Pengasih dan Penyayang.

4. Kuasai, kawal dan urus diri untuk mengikuti cara,gaya, budaya dan tabiat hidup kearah sihat walafiat. Jangan asyik bergantung dengan ubat. Ubah minda dan ubah tabiat kepada ciri2 positif. Hapuskan kepercayaan dan amalan kuno yang tidak berasaskan ilmu pengetahuan.

5. Maksud hadis – pada akhir zaman (sekarang) dua perkara menjadi punca utama bagi pelbagai penyakit iaitu makanan tidak seimbang dan gangguan jiwa dan rohani. Memang benar.

Lain-lain punca penyakit ialah keracunan dari berbagai punca saperti bahan-bahan kimia, radiasi dan pencemaran.

6. Penyakit timbul dari tabiat makan yang tidak sesuai serta pemilihan makanan yang kurang berkhasiat dan berzat. Sering berlebihan gula dan karbohidrat. Juga makanan yang mungkin mengandungi toksin sebab diawet, diperoses, ditambah perisa serta disimpan dalam tin.

Jauhkan makanan tersebut dan juga makanan segera serta minuman manis dan bergas. Makan bahan-bahan yang mentah dan segar – banyakkan mengambil sayur-sayuran dan buah-buahan.

70% dari makanan dari sumber tersebut. Kurangkan gula dan garam dalam masakan. Juga jangan memasak keterlaluan ( over cooking khususnya sayuran)

7. Makan bila lapar berhenti sebelum kenyang. Kunyah makanan perlahan-lahan dan berulang sehingga makanan dalam mulut jadi lumat sebelum ditelan. Tebaik kunyah antara 15 hingga 20 kali setiap suap makanan.

8. Mulakan makan dengan buah-buahan dan tunggu 15 hingga 20 minit sebelum makan nasi. Kalau boleh jangan tambah nasi; tambah lauk(protien) dan sayur-sayuran jika sajian pertama tidak mengenyangkan.

Waktu selingan (teh dan coffee break) makan kacang badam , gajus atau walnut berserta kismis, keroma atau berries yang dikeringkan. Biji-biji kuaci, labu, semangka, adalah makanan sihat. Disertai air kosong atau air teh hijau.

9. Kurangkan minuman kopi kepada satu atau dua kali sahaja dalam sehari. Biasakan minum jus buah yang segar. Jus air kelapa muda tanpa ditambah gula adalah jus buah yang terbaik dari segi kandungan zat, vitamin dan logam. Banyakkan minum air mineral atau air kosong.  Mereka yang sering mengalami gangguan kencing dan lelehan lendir faraj amalkan minum juz cranberry, lemon , limau nipis atau kasturi.

10. Minyak kelapa dara (VCO) atau extra virgin olive oil adalah baik untuk fungsi otak dan jantung. Minumlah satu sudu pagi dan petang. Juga satu sudu madu lebah setiap hari.

11. Jadikan suka makan ulam dan salad sebagai satu tabiat dan budaya hidup. Ulam raja telah dikaji dan dibuktikan sebagai antikanser.  Begitu juga pelbagai pucuk daun yang mudah ditanam disekitar rumah – Sambung Nyawa, Misai Kucing, Kacang Botol, Tujuh Jarum dan sebagainya- mengandungi pelbagai khasiat kesihatan ; mengawal kencing manis, darah tinggi serta meningkatkan fungsi otak dan jantung.

12. Bila sudah capai umur 50 tahun iaitu umur bagi kebanyakan wanita capai menopaus atau putus haid waspadalah tentang makanan. Ketika itu falsafah kita ialah makan untuk sihat bukan untuk menjamu selera atau untuk puaskan nafsu. Ketandusan hormon estrogen ketika menopaus boleh beri kesan negatif kepada kesihatan.

Banyak mengambil sayuran, bijiran dan kekacang saperti soya yang mengadungi phytoestrogen dan boleh dijadikan gantian. Jika mengalami gejala-gejala teruk akibat menopaus sebaiknya makan pil hormon estrogen sebagai gantian.

13. Stress yang tidak terkawal dan berlanjutan adalah punca bagi 1001 jenis penyakit. Sukar untuk kita lari dari pelbagai jenis tekanan fizikal, mental dan rohani kerana ia boleh timbul dimana-mana saja. Tetapi kita boleh tangkis, atasi dan mengurus stress supaya ia tidak menimbulkan penyakit.

14. Kaedah utama mengawal stress ialah mengamalkan ibadah mengikut jadual dan arahan Allah – solat fardu dan sunat, baca quran, zikir dan selawat, puasa dan sedekah. Quran adalah satu mukjizat dan rahmat terbesar dari Allah dan didalamnya terdapat syifa iaitu penyembuh bagi segala penyakit. Baca quran setiap hari.

15. Senyum selalu, ucap salam kepada sesiapa kita bertemu, bersalaman mesra dan berkenalan, kawal marah, jangan menyakiti dan menghina orang lain, terima teguran, rasa tawaduk dan rendah diri. Terima segala jenis musibah dan ujian Allah sebagai ‘ qada’ dan kadar Allah ‘

16. Senaman juga satu kaedah kurangkan stress. Pilih saja apa jenis senaman sesuai dengan gaya hidup kita selama 30 minit asalkan berpeluh – berjalan kaki, jogging, tunggang basikal, pergi gim, treadmill, taichi, silat atau yoga.

senaman hasilkan banyak khasiat kesihatan, menfaat dan kebaikan bagi kehidupan sesorang; bantu kawal penyakit diabetes, darah tinggi dan serangan jantung dan angin ahmar.

17. Lakukan ‘deep breathing exercise’ di mana-mana saja, sambil duduk atau berdiri; di pejabat atau dirumah ; di pejabat khusus setelah berjam-jam buat kerja atau pandang komputer. Duduk di kerusi, pusingkan menghadap ke belakang atau ke sudut.

Sedut nafas melalui hidung sedalam-dalam dan hembuskan keluar perlahan-lahan melalui mulut sambil baca subhanallah dan lafaz istighfar. Ulang beberapa kali selama 5 – 7 minit.

Kaedah ini boleh meningkatkan bekalan oksigen sambil mengurangkan karbon dioksida dari otak menjadikan kita lebih segar dan lebih tenang.

18. Amalkan memeriksa buah dada sendiri waktu mandi untuk mengesan ketulan khususnya kanser payudara. Untuk periksa payudara kanan, angkat ke atas tangan kanan dan guna tangan kiri untuk periksa.

Ulang sebelah kiri. Juga rasa dan periksa celah ketiak untuk kesan ketulan. Picit puting jika ada keluaran lendir atau darah. Jika ada symptom-simptom tersebut terus jumpa doktor.

19. Buat ujian ‘pap smear’ khususnya wanita yang pernah melahirkan anak, yang mengalami lelehan keputihan , perdarahan selepas persetubuhan dan perdarahan lepas menopaus.

Ulang ujian setiap tahun. Ini bertujuan mengesan kanser pangkal rahim. Malah lebih baik dikesan sebelum jadi kanser.

20. Pantau berat badan. Sebaiknya jangan biarkan melebihi 60 kg. Memang mudah naik berat tetapi untuk menurunkan berat badan sangat sukar. Kawal makan khususnya gula dan karbohidrat. Lakukan senaman setiap hari.

21. Jadikan tabiat berjumpa doktor jika ada sesuatu kelainan dalam edaran haid . Buat scan peranakan khususnya jika anda mengalami senggugut, perdarahan banyak, berpanjangan dan tak tentu masa atau merasai benjolan atau tumbuhan pada perut.

22. Amalkan makan multivitamins (saperti obimin atau lain), fish oil, kalsium dan vitamin C terus menerus sehingga akhir hayat. Jangan berhenti selepas bersalin. Jadikan ia satu tabiat dan amalan harian.

Makanan harian kita tidak dapat menampung keperluan vitamin untuk tujuan baik pulih tisu dan organ penting dalam tubuh badan. Keperluan vitamin dan logan meningkat selepas bersalin, penyusuan bayi dan lepas bedan. Wanita juga kehilangan logam iron ketika haid.

23. Makanan tambahan yang mengandungi pelbagai unsur saperti antioxidants, fiber, kolegen, peptides dan amino asid banyak dijual di pasaran. Saya sendiri mengambil extra virgin olive oil, grape seeds(mengandungi resveraterol untuk jantung dan otak), royal jelly dan honey dan habbatus sauda.

24. Jangan tanya saya ‘Apa pantang selepas bedah atau lepas bersalin”. Tanya saya ‘Apa yang baik dimakan waktu pemulihan?’ Pertanyaan kedua lebih wajar dan positif serta proaktif.

Semoga Allah berkati hidup kita dengan keteguhan iman, kesihatan badan dan murah rezeki yang halal. Serta kejayaan dan kebahagian hidup didunia dan akhirat. Aamin.


Nak Cantik Kena Usaha! Ikut Petua Mak-Mak Dan Nenek Kita Ini Agar Wajah Berseri & Awet Muda

Wanita mana yang tidak gundah gulana, bila melihat kulit wajah mula tampak kusam, tidak berseri, garisan halus mulai hadir, parut jerawat dan jeragat pula jelas kelihatan.

Mulalah segala produk kecantikan dicari untuk atasi masalah ini. Tapi sebenarnya untuk wajah kembali berseri biarpun tanpa solekan boleh saja menggunakan bahan-bahan semula jadi.

Bahkan inilah yang diamalkan oleh orang-orang tua kita satu ketika dulu. Daripada menggunakan bahan kimia, mari kita praktikkan petua mak-mak dan nenek kita. Nak cantik kena usaha! Jom sama-sama kita amalkan;

1. Naikkan seri muka

Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

Bancuhan serbuk kunyit & madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

2. Hapuskan blackhead & whitehead

Bancuh baking soda & jus lemon

Bancuh dua sudu kecil baking soda dan 2 sudu besar jus lemon, kemudian sapu pada kawasan bermasalah terutama sekali pada bahagian hidung dan biarkan dalam 3 minit.

Selepas itu balut kedua-dua jari telunjuk dengan tisu bersih dan picit keluar whitehead & blackhead.Kemudian bilas bersih.

3. Hilangkan tanda penuaan pada wajah

Guna air mawar sebagai toner

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

INFO EKSTRA!

Tukar cadar dan sarung bantal Sekurang-kurangnya seminggu sekali atau 2 kali sebulan. Ini kerana minyak asli daripada rambut ketika tidur boleh menyebabkan salah satu faktor muka berjerawat.

Ketika mandi, sila pastikan cuci rambut dahulu baru cuci muka. Ini kerana selepas mencuci muka cuci liang pori wajah akan terbuka, kandungan bahan yang ada pada shampoo ketika membilas rambut akan terkena muka.

Sekaligus membuatkan pori wajah tersumbat dan boleh mengakibatkan jerawat.

Selamat Mencuba!


Bila Rawatan IVF Tak Berjaya, Ikut Tip Disaran Doktor Pakar Kesuburan Ini

Rawatan IVF tak berjaya, tentu sahaja membuatkan pasangan suami isteri yang mencubanya rasa kecewa dan sedih. Maklumlah kos rawatan IVF (In Vitro Fertilization) bukan murah harganya.

Belum lagi ditambah perasaan sedih kerana telah sekian lama menantikan kehadiran cahaya mata dalam rumah tangga. Ada pasangan yang sudah menanti lebih daripada 20 tahun tetapi masih belum dikurniakan zuriat.

Kebanyakan pasangan TTC atau dalam bahasa perubatan bermaksud “trying to conceive” tentu sahaja berharapkan rawatan IVF sebagai jalan terakhir untuk mereka mendapat cahaya mata.

Namun, sebagai manusia kita hanya mampu berusaha dan merancang kerana yang menentukannya tetap sahaja atas kuasa dan kehendak Allah SWT.

Menurut Pakar Perunding Obstetrik & Ginekologi dan Kesuburan, Dr Maiza Tusimin bila rawatan IVF tak berjaya, pasangan TTC janganlah terus berputus asa. Sebaliknya rawat perasaan kecewa tersebut dengan beberapa tip berikut:

Bila IVF/ FET tak sukses…

2. Plan Strategi Baru
Buat perancangan baru sebelum melangkah ke IVF / FET yang seterusnya. Tengok balik faktor yg boleh diubah semasa IVF yg dulu e.g : berat badan. Plan sebaiknya utk ‘free’ kan diri dari kerja @ apa2 saja yg boleh ganggu fokus, emosi & mental sebelum ke IVF/ FET yg seterusnya.

4. Pemurnian spiritual
Tak kisah apa jua agama, kembali lebih hampir kepada Sang Pencipta. Sucikan jiwa dgn doa, solat & jangan lupa bersedekah… tak kisah dalam apa jua bentuk – doa, duit, ilmu, bantuan.

5. Bila Ready…GO!
Tiada specific timing untuk next IVF / FET . Most IVF Doc akan suggest to rest for 1 or 2 month, but mostly will also said..’whenever you’re ready’. Jadi bergantung kepada apa yg ‘membatasi’ pesakit..seperti umur yg meningkat, masa yg suntuk, rawatan kanser atau tahap kesihatan pesakit. Yang penting, kedua2 hubby & honey ready.

Semoga semua pasangan yang belum dikurniakan zuriat tidak cepat berputus asa dan terus bersemangat untuk berusaha. Yang penting rujuk kepada doktor pakar untuk sebarang perkara membabitkan kesuburan anda.


13 Tahun Tinggal Di Rumah Anak Yatim, Kini Genggam PhD. “Tiada Orang Tersayang Bukan Sebab Tidak Boleh Cemerlang”

Diuji dengan kehilangan orang tua buat selama-lamanya bukan penghalang untuk berjaya dan berputus asa.

Itulah yang ditempuhi oleh Dr. Abdul Hadi Samsi bersama tiga lagi adik beradiknya. Sejak dari umur 5 tahun, dia kehilangan bapa tersayang. Lebih memeritkan, sekali lagi ujian menimpa apabila ibu tercinta pula pergi selamanya selepas 11 tahun pemergian bapanya.

Namun, anak yatim piatu yang menghuni di asrama anak yatim selama 13 tahun ini membuktikan bahawa dia juga mampu mengenggam ijazah tahap tertinggi, Doktor Falsafah (PhD).

Segala titik peluh dan kesungguhan Abdul Hadi itu terbalas selepas dia dikurniakan ijazah PhD dalam bidang sains politik dan kerajaan dalam Majlis Konvokesyen Universiti Putra Malaysia (UPM) kali ke-45, pada Selasa.

“Saya hadiahkan kejayaan ini buat keluarga dan semua guru-guru yang menjaga saya di Persatuan Rumah Kebajikan Anak-Anak Yatim Damai, Kuang, Selangor selama 13 tahun dan mendididk saya seperti anak mereka sehingga ke peringkat universiti,” kata Abdul Hadi dalam satu kenyataan yang dihantar oleh Bahagian Hal Ehwal Pelajar dan Alumni UPM.

Mengimbau kembali kisah hidup, beberapa tahun selepas pemergian bapanya, Abdul Hadi dan tiga lagi adik beradiknyua terpaksa ke asrama anak yatim dan berpisah dengan ibu yang hidup dalam kesusahan kerana bekerja kampung.

Ketika Abdul Hadi berusia 16 tahun, ibunya menghembuskan nafas terakhir akibat kanser perut.

Mengulas lanjut, Abdul Hadi turut menzahirkan ucapan terima kasih atas jasa baik Ustaz Suhaimi Dzajuli, yang merupakan pengasuhnya paling lama di asrama anak yatim kerana tidak jemu membantu sehingga berjaya dalam pelajaran.

“Buat adik-adik yang menghuni di mana juga rumah anak yatim, janganlah merasa kekurangan tiada insan tersayang di sisi sebagai sebab untuk tidak boleh cemerlang dalam pelajaran.

Masih ada rakan-rakan senasib di asrama dan guru-guru yang menyayangi kita seperti saudara kandung sendiri. Mari kita balas kepercayaan ini,” ujar Abdul Hadi, yang ketika ini berkhidmat sebagai Pegawai Khas kepada Timbalan Naib Canselor Hal Ehwal Pelajar dan Alumni UPM.

Dalam masa yang sama, Abdul Hadi merancang untuk menjadi pensyarah di UPM tidak lama lagi.

Sumber : Astro Awani

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


25 Tahun Derita Bersin Akibat Hidung Sensitif, Dr Ni Kongsi Pengalaman Untuk Sembuh!

Berdepan dengan masalah bersin kesan daripada masalah resedung,  pastinya membuatkan sesiapa pun tidak selesa.

Bukan sahaja bersin berkali-kali malah hidung juga terasa gatal merenyam.

Puas mencari ubat, namun andai tidak juga berjaya dirawat apa kata ikut saranan doktor ini.

Menurutnya, resedung juga boleh dipulih dengan cara semulajadi.

Nak tahu detail, jom baca perkongsian berdasarkan pengalamannya sendiri.

PULIH RESDUNG SINUS CARA NATURAL & SAINTIFIK

Ubat antihistamin untuk resdung tu boleh lah ambil kalau nak tahan bersin sekejap.

Tapi ubat tu tak sembuhkan resdung. Ini kerana ubat tu block kejap je histamin daripada berfungsi.

Ubat first generation tahan histamin dalam 8jam. 2nd& 3rd gen tahan 24jam. Sebab tu kita kena ulang ambil. Lama-lama tak jalan dah guna ubat sama.

Resdung sinus ni terjadi akibat histamin tinggi kawasan hidung dan rongga sinus (belakang dahi dan pipi). Histamin tinggi kat sini lah sebabkan RADANG:

1) Histamin berlebihan akibatkan bengkak dalam hidung: turbin bengkak, polyp, senget sampai sumbat sebelah hidung.
2) Histamin akan keluarkan lendir, hingus dan kahak.
3) Histamin akan jadikan hidung gatal-gatal dan SENSITIF.
4) Bila sensitif, histamin akibatkan bersin-bersin.
5) Kita jadi sensitif bau juga. Bau minyak wangi, asap kereta..boleh bersin.

6) Salur darah hidung boleh bengkak juga. Boleh dapat hidung berdarah walau jarang.
7) Lama kelamaan, bila selalu radang, saraf hidung rosak dan bau pun hilang. Hidung pulak asyik tersumbat je.

Macam mana nak pulih?

Sekat histamin sementara tak berkesan. Kita kena kurangkan histamin dalam badan kita.

SOLUSI RESDUNG SINUS:
1) Kurangkan MAKANAN TINGGI HISTAMIN sementara:

Belacan, buah kering, seafood tertentu terutamanya tak fresh.

2) Dalam usus ada enzim penawar histamin. Enzim ni proses uraikan histamin berlebihan dalam badan. Secara fitrah dah ada penawar resdung dalam usus!

3) Cuma bila kita ada masalah yang rosakkan perut macam angin..refluks dll..penawar jadi kurang.
Jadi kita kena banyakkan dengan elakkan sementara makanan rosakkan perut seperti gluten, susu lembu, gula dan makanan proses.

4) Cili juga streskan perut. Sebab tu hidung berair dan bersin-bersin bila makan pedas. Puasa pedas dulu lah.

5) Stres emosi akan terukkan sensitif termasuk resdung sinus ini mengikut kajian saintifik..Jadi ambil langkah pelihara emosi positif.

6) Bila hidung sensitif tinggi histamin, jangan lah usik tempat tu..Nanti histamin jadi lebih tinggi dan hidung jadi lebih gatal merenyam..sensitif jadi lebih teruk.

7) Puasa membantu kuatkan perut..pulihkan enzim penawar histamin..dan mencegah berulang penyakit ni insha Allah.

8) Ambil vitamin C. Vitamin C membantu meningkatkan enzim pengurai histamin berlebihan ni.
Terdapat juga bahan penstabil histamin..Ia mencegah daripada histamin keluar secara berlebihan. Pada pengalaman saya, ia membantu mencegah dan sakit ni berulang.

Alhamdulillah, saya sendiri dari kanak-kanak sampai dewasa menderita..lepas lebih 25tahun bersin setiap hari..Hidung akhirnya tidak sensitif lagi.

Saya harap moga perkongsian ni bermanfaat..

SHARE pada ahli keluarga dan rakan ada resdung.. Bantu mereka pulih secara semulajadi.

Insha Allah setiap penyakit ada ubat, cepat-cepat rawat supaya tak melarat. Cegah jadi mudarat.


Kuasa Doa Seorang Isteri, Saharul Ridzwan Gembira Dapat Tunaikan Hajat Isteri Walaupun Selepas 2 Tahun.

Hampir  dua tahun hidup bersama sebagai suami dan isteri, pasangan ini dikurniakan seorang cahaya mata yang comel. Biarpun Saharul Ridzwan sibuk dengan kerjaya seninya, namun isteri dan anak adalah keutamaan baginya.

Berbanding sesetengah artis yang agak terhad bercerita tentang keluarga, Saharul pula berbeza. Malah, laman sosialnya penuh dengan cerita dan gambar keluarganya. Ada sahaja aktivitinya baik dengan isteri mahupun anak dimuat naik di laman instagramnya.

Selepas mendirikan rumah tangga, Saharul dilihat cukup bahagia dan ada sahaja kisahnya yang memotivasikan orang lain. Terbaru pelakon Jangan Benci Cintaku ini memuat naik cerita doa isterinya untuk sama-sama ke masjid mendengar ceramah agama. Hanya selepas dua tahun, doa itu akhirnya dimakbulkan.

Awal2 kahwin dulu, wife saya pernah cakap dekat saya
“Sayang, teringin nak pergi masjid dan dengar ceramah sama-sama”

Hari ni sepatutnya saya shooting, tapi cancel last minit, kemudian ada tahlil arwah kawan baik wife saya di Masjid, katanya lepas Maghrib, tapi Imam buat lepas Isyak. Sementara itu, kami dengarlah ceramah sama-sama

Selepas hampir nak 2 tahun doa itu, maka Allah makbulkan pada hari ini iaitu 1 Zulhijjah 1439 walaupun dengan ‘asbab’ yang lain.

Dia dalam pada itu, turut mengambil berkat bulan Zulhijjah untuk berdoa semoga niatnya untuk menunaikan haji bersama isteri sebelum umur 40 tahun dimakbulkan.

Jadi doa saya hari ni pulak, sy dan isteri dapat dijemput Allah utk tunaikan HAJI sebelum umur kami 40 kalau dipanjangkan umur. Amin, InShaaAllah

Sesungguhnya Allah itu Maha Perancang dan Maha Mengetahui apa yang terbaik utk hambaNya

Allaahu akbar. Allaahu akbar. Allaahu akbar. Laa ilaaha illallaahu wallaahu akbar. Semoga arwah ditempatkan dikalangan orang yang beriman dan pengorbanan arwah sebagai Ibu diangkat Allah SWT. Amin Ya Rabb.

Semoga dipermudahkan urusan suami isteri ini dan dimakbulkan doa tersebut.


Luahan Meruntun Jiwa Dr M Bila Ada Pertikai Usia 97 Tahun, Nasihat Duduk Di Rumah

Meruntun hati apabila mendengar video menerusi hantaran terbaru Tun Dr. Mahathir Mohamad di Instagran chedetofficial,

Video berdurasi dua minit adalah merujuk kepada penegasan perjuangannya dalam politik masih belum selesai serta percaya ia adalah satu ibadah dan tidak ada persaraan apabila melaksanakan ibadah.

Hati siapa yang tidak sebak pada usia 97 tahun Dr Mahathir memilih untuk tidak duduk di rumah sebaliknya meneruskan perjuangannya dalam bidang politik.

Baginya tiada istilah bersara dalam hidupnya. Katanya selagi hidup dibawah rahmat Allah, beliau akan meneruskan perjuangannya untuk agama dan tahah air.

TIADA PERSARAAN MELAKUKAN IBADAH

1. Saya sedar ada yang persoal kenapa perlu saya bertanding lagi di dalam pilihan raya.

2. Tidak kurang juga yang suruh saya duduk di masjid dan buat ibadah atau duduk di rumah bermain dengan anak cucu.

3. Pertamanya, saya masih lagi hidup dengan rahmat Allah.

4. Bagi saya umur panjang beri peluang kepada saya untuk terus berjuang. Tidak ada perjuangan yang lebih baik selain dari berjuang untuk agama, bangsa dan tanah air.

5. Saya percaya perjuangan tersebut juga adalah satu ibadah seperti mana yang saya diwajibkan melakukan ibadah samada di masjid mahupun ibadah-ibadah yang lain.

6. Saya percaya perjuangan itu satu ibadah dan tidak ada persaraan apabila melaksanakan ibadah. Ini termasuklah meneruskan perjuangan.

7. Sebagai pemimpin, saya tidak boleh duduk mengarah dan menyuruh orang melakukan sesuatu tanpa saya sendiri turut melakukannya.

8. Jika saya mahu orang lain berjuang menentang kleptokrat dan penyamun-penyamun Negara, saya mesti turut serta.

9. Selagi hidup, saya akan terus berjuang.

10. Dan perjuangan ini masih belum selesai.

DR MAHATHIR BIN MOHAMAD
13 Oktober 2022

TITIP KATA-KATA SEMANGAT

Melihat video Dr Mahathir, wargamaya termasuk artis menitipkan kata-kata semangat untuk beliau meneruskan perjuangan dalam politik.


Minyak Bawang Putih Sebagai ‘First Aid Herba’ Yang Power! Boleh Buat Sendiri Je.

Minyak bawang putih memang menjadi antara pilihan minyak yang sering dijadikan alternatif dalam merawat masalah kesihatan anak-anak yang ringan. Atas sebab ini juga, telah menjadi kewajiban bagi puan Yatie Eimra untuk memastikan stok minyak bawang putih sentiasa ada bersamanya. Malah apa yang lebih menarik, dia turut menghasilkan sendiri ramuan minyak bawang putih tersebut.

Jadi apa kata, kita ketahui caranya dan bolehlah dijadikan sebagai ‘Firs Aid Herba’ di rumah yang wajib ada. Semoga bermanfaat.

Saya memang wajib simpan minyak bawang putih kat dapur & dalam beg (guna travel bottle). Banyak sangat manfaat & kegunaan minyak bawang putih ni. Bukan setakat anak, 1 famili boleh guna.

Anak tengah batuk ni, setiap hari saya akan sapukan minyak bawang putih lepas mandi & sebelum anak tidur (di bahagian dada, belakang badan & tapak kaki). Gabungan bawang putih & daun salam jadikan minyak ni cepat melegakan batuk & selsema, gatal², bengkak dan sebagai mosquito repellent gak. Sekarang bila anak terbatuk², dia sendiri yang akan mintak ‘minyak garlic’ & mintak ummi urutkan.. Padahal selama ni dia tak suka bau bawang putih & kena paksa bila nak sapukan minyak ni.

Tak susah pun buat minyak ni sendiri. Biasanya mak² buat minyak bawang putih dengan cara bakar bawang putih & campurkan dalam minyak. Tapi saya suka goreng/renihkan bawang dalam minyak dengan api perlahan sampai garing. Dengan cara ni, minyak boleh tahan lama sehingga berbulan².

Biasanya saya buat dalam kuantiti yang banyak tapi sebab lupa restock minyak zaitun, terpaksalah buat sukatan secawan (250ml) je dulu

Sukat dulu minyak zaitun untuk secawan. Lepas masukkan hirisan bawang putih & daun salam dalam pan, barulah tuang sikit demi sikit minyak (agak² terendam je). Renihkan dengan api yang sangat perlahan sampai bawang garing. Kemudian campurkan baki minyak zaitun. Biarkan sejuk sebelum simpan.


“Arwah Pernah Kata Untuk Anak Selesa.” Nampak Kereta Arwah Suami, Hidayah Luah Rasa Sebak!

Perkongsian  Nur Hidayah, balu kepada Allahyarham Abam Bocey meraih perhatian ramai.

Dia meluahkan rasa sedih ternampak kereta yang dimiliki arwah suaminya di jalan raya.

Menerusi perkongsian tersebut, ibu anak sorang ini berkata kereta jenis Toyota Vellifre itu hanya tinggal kenangan selepas ianya dibeli oleh orang lain.

“Ternampak kereta arwah suami. BNP 639. Hanya tinggal kenangan. Hamzah nanti doakan perniagaan ibu berjaya.

“Boleh ibu beli kereta macam arwah ayah. Ayah pernah kata untuk keselesaan anaknya,” tulisnya.

Di ruangan komen, rata-rata netizen turut simpati dengan nasib Hidayah serta mendoakan agar wanita itu terus kuat demi anak mereka, Syed Uthman Hamzah.


Peluang Nak Banyakkan Ruang Storan Tanpa Perlu Ubah Suai. Ini Triknya!

Berdepan dengan ruang dapur yang terhad pastinya agak sukar untuk anda pastikan semua pinggan mangkuk dan perkakasan dapur tersimpan sempurna di dalam kabine

Sewajarnya perancangan perlu dibuat agar peralatan dan perkakasan di dapur dapat ditempatkan dengan teratur dan rapi. Umpamanya mewujudkan ruang storan xtra dan ini sekali gus mampu menyuntik gaya ruang dapur agar tampil lebih selesa.

Semua ini ada triknya dan tanpa perlu anda untuk melakukan ubah suai yang akan menelan belanja yang besar. Ingin rasai perubahan ruangan dapur yang teratur ayuh praktis 5 cara ini.

Maksimumkan penggunaan ruang dinding dengan pemasangan rak bertingkat.  Peletakan yang serasi dengan pilihan material dan warna akan menjadikan keseluruhan ruang tampil sempurna.

Olahan bakul yang digantung berdekatan dapur memasak juga idea yang meanrik untuk dipraktiskan. Selain berfungsi  sebagai ruang penyimpanan bahan-bahan masakan ia juga bertindak sebagai sebahagian elemen dekorasi yang istimewa.

Pelbagai guna. Selain boleh dialihkan peletakannya mengikut kesesuaian dan keperluan, ini menjadikan troli beroda ini fleksibel dijadikan sebagai storan xtra di dapur.

Penggunaan kotak, bekas atau seumpamanya ditempatkan di bahagian atas kabinet dapur secara kreatif turut boleh dijadikan sebagai ruang penyimpanan yang bergaya. Tampak menarik dan kelihatan begitu rapi.

Jadikan ruang ini lebih multi fungsi dengan olahan ‘holder’ di bahagian sisi kabinet sekali gus menjadikan ia sebagai sudut storan yang praktikal. Jimat ruang dan paling penting punya gaya yang tersendiri.


PKP Fasa 4, Syukur Isteri Bolehlah Ikut En. Suami Beli Barang Dapur!

Sudah lama kiranya suami isteri tidak dapat keluar rumah bersama-sama sejak arahan PKP diperkenalkan.

Namun bila ada sedikit kelonggaran diberikan seperti mana memetik laporan Berita Harian Online, mungkin bukan sahaja isteri boleh tersenyum kerana dapatlah keluar bersama pasangan  untuk membeli keperluan.Maklumlah, terlalu lama rasanya terperap di rumah.

Bahkan suami juga tentu berlapang dada, sekurang-kurang tidak lagi pening kepala sorang-sorang  membeli barangan keperluan dengan berpandukan senarai yang ditulis isteri.

Untuk bacaan lanjut tentang kebenaran tersebut, ini artikel penuhnya.

KUALA LUMPUR: Kebenaran pergerakan dua orang satu kenderaan sepanjang Perintah Kawalan Pergerakan (PKP) fasa keempat bermula hari ini, boleh melebihi 10 kilometer (km) jika membabitkan keperluan membeli makanan dan perkhidmatan kesihatan.

Menteri Kanan (Keselamatan), Datuk Seri Ismail Sabri Yaakob, berkata kelonggaran itu bagaimanapun terhad kepada mereka yang tinggal di rumah yang sama dan daripada keluarga terdekat.

“Kebenaran pergerakan melebihi radius 10 km itu sudah diwartakan melalui PKP keempat,” katanya pada sidang media harian selepas mesyuarat menteri mengenai Perintah Kawalan Pergerakan (PKP) di Putrajaya, hari ini.

Kebenaran itu diberikan kerajaan menerusi kemas kini Peraturan-Peraturan Pencegahan dan Pengawalan Penyakit Berjangkit (Langkah-Langkah Di Dalam Kawasan Tempatan Jangkitan) 2020 mengikut Akta Pencegahan dan Pengawalan Penyakit Berjangkit 1988, yang diwartakan semalam.

Peraturan yang diterbitkan dalam warta kerajaan mengikut kuasa perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah itu, berkuat kuasa hari ini hingga 12 Mei depan.

Seksyen 4(1)(a)(ii) peraturan itu, membenarkan individu yang keluar membeli makanan, ubat, keperluan harian atau barangan lain disertai seorang anggota keluarga yang tinggal serumah dengannya.

Ismail Sabri menegaskan, pergerakan melebihi 10 km itu bagaimanapun mesti yang terhampir bagi tujuan dibenarkan.

“Contohnya nak ke klinik, jika ada yang jarak 15 km harus pergi ke situ, jangan pula pergi yang jaraknya 30 km,” katanya.


Rupanya Nak Marah Anak Ada Caranya. Bukan Terus Menghukumnya Bila Mereka Bergaduh.

Dulu semasa saya kecil, saya selalu bergaduh dengan abang saya nombor lima. Macam anjing dengan kucing, ibaratnya. Hehe! Tetapi ibu saya selalu menangkan abang. Ibu marah dan rotan saya.

Pernah sekali saya mencarut, keluar perkataan bukan-bukan (semoga Allah maafkan saya), abang-abang pun apa lagi, tangkap dan ibu ambil cili dan cilikan mulut saya. Pergh! Rasa 2 inci tebal mulut ini. Padahal itu salah abang saya, bukan salah saya. Saya rasalah. Hehe!

Satu hari, saya duduk dalam satu ceramah parenting daripada seorang ustaz ini.

“Kalau anak kita bergaduh yang kecil dan besar, jangan marahkan yang besar sebab dia dah besar.

Malu dia depan adik dia bila dia kena marah. Tapi marahkan yang adik. Bila abang tengok adik dia kena marah, si abang akan rasa kasihan pada adiknya,” katanya.

Saya terus terfikir. MasyaAllah, ibu saya tak pernah pun pergi ceramah parenting seperti ini, saya rasa. Atok-atok nenek kita tak pernah pun pergi kursus bagai. Tetapi cara didikan mereka itulah yang menyebabkan kita menjadi ‘manusia’ hari ini. MasyaAllah.

Ada seornag cikgu ini memberitahu saya satu lagi ilmu, macam mana nak beri anak-anak kita berkasih sayang. Rupa-rupanya dari kecil lagi kita perlu melatih mereka memberi hadiah sesama dia.

“Akak, ini hadiah adik bagi. Akak cakap akak sayang adik,”

Kadang-kadang beritahu juga pada kakak,

“Adik, ini kakak ada bagi hadiah,”

Sebenarnya kita yang beri hadiah itu tetapi gunakan nama anak-anak kita yang bagi. Nanti mereka sayang antara mereka.

Tetapi sedih bila melihat situasi hari ini. Kadang-kadang bila pergi shopping dengan wife, ternampak gelagat mak dan ayah marah anak mereka di depan orang ramai. Cubit, lempang anak di depan anak-anak yang lain. Baru saya faham sebenarnya setiap anak ini ada maruah masing-masing. Jangan jatuhkan air muka anak kita di depan anak-anak yang lain supayah mereka saling sayang menyayangi dan hormat menghormati.

Sebab itu kadang-kadang saya ditanya, “Anak saya ini makin besar, makin tak nak ikut kami pergi ke mana-mana ustaz. Budak-budak sekarang..”

Bagi saya, sama saja budak sekarang dengan budak dulu. Tetapi bagaimana cara kita mendidik dan suasana yang kita wujudkan di rumah dan di tempat dia belajar.

Anak-anak hari ini lebih suka duduk dengan kawan-kawan mereka sebab kawan-kawan lebih pandai menghargai dirinya berbanding kita ibu bapa menghargai anak kita. Kita lebih suka bercakap dengan telefon dan senyum pada telefon berbanding senyum dan bercakap dengan anak-anak kita.

“Ya Allah, ampuni kami. Semua salah saya,”

Saya pernah dikongsi satu orang pakcik. Dia suami kepada cikgu kima saya dulu, Cikgu Joned Badar. Pakcik Mus ada 11 orang anak lelaki dan semua berjaya dengan bermacam-macam profession. MasyaAllah. Masa kecil, anak-anak mereka ini kalau datang beraya, habis rumah orang dikerjakan. Pecah sana sini, tuan rumah berbulu je tengok. Tetapi pakcik Mus akan bawa anak dia yang buat salah tadi masuk kereta, bawa pusing-pusing makan aiskrim. Selepas habis makan, dia akan marah dan nasihat anak dia dalam kereta seorang-seorang. Bukan di hadapan anak-anak yang lain. MasyaAllah. Banyak yang saya belajar dengan pakcik Mus.

Kadang-kadang perasan tak, kita kata pada anak kita.

“Ibu nak Ahmad balik sebelum jam 6.30 petang!”

Bila dia balik lewat, kita marah, tengking dan pukul mereka. Tetapi ada masa dia balik lebih awal dari jam 6.30 petang, kita terlupa nak menghargai dia.

“Bagus anak ibu, balik awal. Anak soleh betul,”

Kadang-kadang kita kedekut nak memuji anak kita. Kita lebih suka melihat kebaikan anak orang lain, puji anak orang lain berbanding memuji darah daging kita sendiri.

Ya Allah Tuhan kami, maafkan kami. Kami bodoh, tak pandai menjadi ibu dan bapa, abaikan tanggungjawab kami untuk mendidik anak kami dengan cara sunnah. Kami tak kenalkan mereka dengan Mu dan Nabi SAW. Maafkan kami ya Allah. Kami lebih sibuk dengan dunia kami, harta kami berbanding mendidik anak-anak kami menjadi seperti sahabah rhum.

Ya Allah, ajarlah kami menjadi ibu bapa seperti sahabah rhum. Wahai Allah Tuhan kami, janganlah jadikan anak-anak kami sebagai penghalang pada kami untuk masuk syurgaMu. Amin. – Ustaz Khailil Razak | Dr Zubaidi

Credit: Penmerah via Kids Wear by Darwish Rich Design


Dah Lama Kahwin Tapi Belum Buat Kad Perakuan Nikah, Tak Jadi Hal Sebab Mudah Je Nak Buat!

Umum mengetahui setiap pasangan suami isteri akan memiliki sijil nikah sebagai bukti perkahwinan untuk disimpan dengan sebaiknya. Bahkan setiap kali membuat pendaftaran anak ke sekolah dan beberapa urusan lain memerlukan untuk sijil nikah dikepilkan.

Nyata begitu pentingnya sijil nikah ini disimpan di tempat selamat! Namun diakui agak sukar juga jika ingin dibawa ke mana-mana.

Hakikatnya lebih sedekad yang lalu kad perakuan nikah sudah diperkenalkan bagi memudahkan pelbagai urusan. Lantaran saiznya yang lebih kecil, ia mudah dibawa ke mana sahaja.

Kini boleh dikatakan setiap pasangan yang baru berkahwin akan memiliki kad perakauan nikah ini. Namun bagaimana pula buat pasangan suami isteri yang telah lama berkahwin? Adakah kita juga boleh memohon dan sekali gus memiliki kad tersebut?

Menjawab persoalan ini, diharap perkongsian daripada wanita ini yang baru sahaja memiliki kad perakuan nikah setelah 6 tahun berkahwin gara-gara ingin pastikan suaminya dapat menemaninya di Labour Room terjawab.

Semoga perkongsian ini boleh dijadikan info dan panduan bersama. Terutamanya pada mereka yang masih belum memiliki kad perakuan nikah.

Ini perkoangsiannya;

Buat Sebab Nak Bersalin

Dah 6 tahun kahwin baru nak buat kad perakuan nikah. Kuikuikui. Kalau tak sebab nak bersalin, mungkin 10 tahun lagi baru buat agaknya.  Ni bukan pengantin baru tau, ni pengantin lama.

Alkisah bila suami kata masa aku bersalin Mairaa dulu, nurse beriya mintak kad akuan nikah untuk kebenaran teman isteri dekat LR.

Mujuq agaknya dapat nurse ok time tu, dia bagi excuse.

So last week checkup pon nurse ada tanya dan ingatkan aku gak pasal ni.

Tak nak lah kang datang period pain nurse, depa tak bagi suami teman dalam LR sebab tak ade kad ni jur. haruu

Boleh jadi kan?

Sebab mood manusia ni kan turun naik.

So, kebetulan harini suami cuti, settlekan jugak lah hal remeh ni biar lega hati ni.

Fuhh dia punya nak process eh, register kena pi kaunter lain, buat bayaran kena pi building lain, lepastu nak collect kena turun tingkat lain.

Harini aku banyak giler jalan. Besttt! Mudahan mudah aku bersalin nanti

Untuk yang belom buat kad akuan nikah, jom buat!

Item yang uoll perlu sediakan is..

1.Gambar 1 keping suami dan isteri

(nanti dia return balik)

2.Surat nikah original dan photostat

3.Duit rm40

4.Kad Pengenalan suami dan isteri.

Selamat buat kad nikah uolls, kahkahkah

Kredit : Halimahtus Saadiah via Viral oh Viral


Awal Pagi Mak-mak Kena Baca Doa & Zikir Ni, Barulah Seharian Lebih Bertenaga!

Menjalani tanggungjawab sebagai seorang isteri dan ibu memang bukan kerja mudah. Dari awal pagi hingga lewat malam,  ada sahaja  kerjanya dan tidak dinafikan ianya memang meletihkan.

Pun begitu, bagi menghilangkan rasa kepenatan dalam diri dan sekali gus menjadikan seorang wanita lebih bertenaga, ini sewajarnya diamalkan.

Nak tahu lebih lanjut, jom baca perkongsian penuh daripada wanita ini yang merasai perbezaan setelah amalkannya.

Ini perkongsiannya.

Doa Dipermudahkan Urusan & Menghilangkan Penat.

Dah 3-4 hari saya kurang sihat. Walaupun tak sihat tapi kerja-kerja rumah tetaplah perlu diurus semampunya. Tu belum lagi bab makanan. Bila dah jadik mak-mak ni, macam mana sakit pun kena cuba jugak gagahkan diri masak untuk anak/ahli keluarga. Tapi yela, dengan keadaan kurang sihat ni, saya memang tak larat & mudah sangat penat.. Bila kita penat ni.. anak buat nakal sikit je, mulalah rasa nak melenting je.

Kebetulan masa mengemas rak buku semalam, saya terjumpa balik nota lama yang saya salin dalam ceramah Ustazah Dr. Fatma pada tahun 2010 dulu.

Ni merupakam doa yang diajarkan oleh Nabi Muhammad SAW kepada Sayyidatina Fatimah. Amalkan doa ni di waktu pagi untuk mudahkan urusan dan menghilangkan penat. Untuk sepanjang hari lak, boleh amalkan zikir Fatimah iaitu Subhanallah 33x, Alhamdulillah 33x, Allahuakbar 34x (jumlah keseluruhannya 100x)

Dulu masalah hiperthyroid saya agak teruk dan mudah sangat terasa penat. Balik kerja jer mesti badan rasa lemah-selemahnya.. Bila amalkan doa ni memang terasa perbezaannya.. Bila dah kahwin dan masa dalam pantang pun sama..

Dak Fydh ni jenis sawan nangis dan asyik kena berdukung siang dan malam. Walaupun mak dan suami bergilir-bergilir tolong jagakan bayi, tapi tiada siapa yang dapat bertahan nak tuam perut dan dukung bayi berjam-jam.. Dahlah setiap hari macam tu..berlarutan pulak hingga 5-6 bulan.. Tapi dengan amalkan doa ni alhamdulillah, masih dapat bertahan walaupun langsung tak cukup rehat waktu tu..

Sebenarnya dah hampir setahun ni saya terlupa sungguh tentang doa ni dan lupa amalkannya.. huhu.. Kali ni saya share supaya ramai yang boleh manfaatkan doa ni.. Dan andainya satu hari nanti saya terlupa, insyaAllah masih ada lagi rakan-rakan yang boleh berpesan dan mengingatkan..

Mak-mak yang ada anak kecil, mak-mak yang bekerja, atau yang sesiapa juga ada masalah kesihatan dan cepat letih.. elok sangatlah amalkan doa ni. InsyaAllah, urusan kita pada hari itu akan dipermudahkan dan tak terasa penat sangat.

Doa ni perlu dibaca di awal pagi, lepas bangun tidur dan mohonlah pada Allah agar dipermudahkan urusan kita pada hari tu dan kurangkan rasa letih/ penat..

✏Nota**
Saya sertakan jugak sedikit potongan dari rakaman suara ketika ceramah (tahun 2010 dulu, rakaman video masih belum meluas dan phone internal memory pun tak banyak macam sekarang). Sebenarnya saya terpaksa rakam sebab saya dapat duduk di belakang sekali dan suara ustazah kurang jelas. Dengan dengar balik rakaman tu, dapatlah salin doa dan nota yang mana tertinggal.

Tapi maaflah ye sebab kualiti audio tak berapa elok sebabkan terpaksa berhimpit-himpit kat belakang masa tu.. Dengan nak pegang phonenye, nak salin nota lagi.


Nak Beli Emas Banyak Mana? Lelaki Ini Jelaskan Do & Don’t Bila Beli Emas.

Emas merupakan perhiasan buat wanita. Ada wanita memakai emas lantaran terpesona dengan kilauan dan rekaan yang unik. Memakainya seakan aura yang memberikan ‘semangat’ kepada dirinya untuk tampil cantik.

Dahulu, harga emas dibeli dalam nilai yang rendah. Hanya wanita yang suka kepada barang kemas ini akan membeli dan memakainya. Namun, sejak akhir-akhir ini, harga emas semakin tinggi dipasaran sehingga mendorong ramai wanita termasuk lelaki teruja untuk membeli emas. Suami pula teruja membeli hadiah kepaad isteri dalam bentuk gelang atau rantai emas.

Persoalannya, banyak mana emas yang harus kita beli jika dikatakan menguntungkan. Selanjutnya ikuti perkongsian ini. Moga ia jadi panduan untuk kita membuat pilihan yang tepat apabila bercadang membeli emas sebagai aset pelaburan jangka masa panjang.

Ikuti perkongsian ini.

BELI EMAS BANYAK BANYAK?

Bila semalam, ramai yang beratur di pajak gadai. Maka hari ini akan keluarlah ayat,

“Sebab itu kita kena beli emas”.

Baik, saya sangat setuju. Tetapi banyak mana emas kita perlu beli?

Izinkan saya beri pandangan tentang emas berdasarkan bacaan saya.

Saya bukan penjual emas, maka tulisan saya tidak mewakili mana mana syarikat emas agar kita tak lemas.

Ini pandangan saya dalam kontek Malaysia. Betulkan saya jika saya salah.

1. Saya beranggapan emas bukan pelaburan, emas adalah penyimpan nilai. Saya beli emas bukan untuk melabur, tetapi sekadar menyimpan nilai wang saya sahaja.

2. Sebaiknya penuhkan ASB atau Tabung Haji dulu barulah membeli emas. Jangan gelojoh.

3. Banyak mana nak beli? Jika simpanan kita ada RM100,000, peruntukkan membeli emas sebaiknya dalam 30% dari nilai yang kita ada. Jangan berlebihan dari nilai itu.

4. Emas jika anda anggap pelaburan, ia adalah dalam ketogeri pelaburan jangka SANGAT PANJANG, bukannya panjang pada saya. Ia perlukan masa yang sangat lama.

5. Jangan mudah percaya bila orang kata, beli emas tak rugi . Ia juga ada susut nilai, sama macam hartanah juga. Tak semua benda indah dimata.

6. Jika anda ingin menyimpan dan beli emas perhiasan. Baik lupakan saja, nilai susut emas perhiasan ini adakalanya sampai 30%! Ya, sebanyak itu. Jika nak menyimpan, belilah emas bar yang susut nilainya bawah 5%-10% waktu nak jual balik.

Jika beli sebab sayangkan bini, itu cerita lain.

7. Jika anda beli dari syarikat A dan nak jual di Syarikat B, susut nilainya juga luar biasa tinggi. Anda akan terkejut nanti.

8. Fahmi nilai perbezaan atau peratusan spread emas yang kita beli agar bila kita nak jual nanti kita tak rugi. Semakin kecil peratusan harga beli tolak harga jual, ia semakin baik.

9. Terlalu banyak beli emas kecil dan himpun bulan bulan lebih merugikan berbanding beli terus yang besar sikit.

Membeli emas 1gram tiap bulan lebih mahal kerana upah buat lebih tinggi berbanding kita beli terus 20gram emas.

50gram emas lebih menguntungkan berbanding 50keping emas 1gram. Boleh faham?

10. Dalam kegairahan adanya emas, ada orang beli emas kertas atau saham emas. Ia bukanya pelaburan yang baik. Beli emas mesti dapat emas bukan dapat kertas.

11. Jangan beli emas dari duit Tabung Kecemasan, duit kita nak guna atau simpanan kita. Beli emas bila kita ada duit lebih dan TAK AKAN GUNA.

12. Beli emas sekadar ikut cakap orang, dengar cakap penjual dan ikut amalan dulu kala. Langsung tak pernah beli buku emas atau cari ilmu tentang emas.

13. Buat pinjaman dan membeli emas adalah satu dosa dalam pengurusan kewangan.

14. Beli emas dan pajak di Ar Rahnu dapat duit dan beli emas lagi adalah amalan songsang yang kayakan penjual emas sahaja. Ruginya anda sahaja.

15. Walaupun emas bersifat universal, ada negara yang tak iktiraf syarikat emas yang kita beli. Mereka akan ambil pada harga murah nanti. Hati hati.

16. Jika anda susah menyimpan duit, emas antara pilihan penyimpan nilai yang baik.

17. Emas lebih mudah dicairkan berbanding hartanah. Pergilah ke Ar Rahnu dan bukamnya kedai pakai gadai yang tak syariah. Mencari yang halal itu wajib.

18. Jika benar benar terdesak dan tahu tak mampu tebus semula, jangan pajak tetapi jual terus. Ia lebih baik dari segi nilai yang kita dapat. Jangan bernostalgia sangat.

19. Istimewanya emas, jika nilai matawang kita tak laku. Maka emas tetap akan bernilai bagi mana mana negara didunia nanti.

20. Pajak emas di Ar Rahnu akan beri nilai skor kewangan yang tidak baik buat kita. Bank nilai kita sebagai orang yang ada masalah kewangan, peluang buat pinjaman akan terganggu.

21. Hampir semua negara keluarkan matawang emasnya sendiri. Dan belian itu antara yang baik untuk kita menyimpan nilai. BNM ada keluarkan.

Jangan terlalu ghairah beli emas tetapi tiada ilmu. Belajarlah dengan orang yang faham dan tahu tentang emas sebelum membeli emas.

Emas adalah penyimpan nilai yang sangat baik.

Bukan Penjual Emas atau Ejen Emas.

P/s . Sampaikan buat adik adik kita faham agar membeli emas jangan sampai lemas. Share sahaja.

Kredit: Azizul Azli Ahmad


“Ada Sanggup Berhenti Kerja Demi Luangkan Masa Bersama Keluarga…”- Dr Ni Kongsi Cerita & Memang Banyak Terjadi!

Mengimbangi antara kerjaya dan keluarga agak susah pada zaman moden ini, umum ramai yang lalui pengalaman berkerja dengan terpaksa memberi lebih masa kepada kerja hingga ada  keluarga yang terabai. Sedangkan tujuan kita sebagai ibu ayah berkerja untuk keluarga tercinta.

Bila berada di persimpangan antara keluarga dan kerjaya, sebenarnya kuncinya ialah kita sendiri perlu memutuskan apa yang penting untuk diri pada waktu sekarang dan menyesuaikan kerjaya dan kehidupan berkeluarga dengan sewajarnya.

Berkongsi kisah tentang itu, seorang doktor ini berkongsi pengalaman dan pandangannya berkaitan kerjaya dan keluarga di akaun facebook Khairy Malik. Bersama kita baca dan renung-renungkan untuk panduan bersama.

Ramai Orang Pilih Keluarga Dari Kerjaya

Ni luahan aku sendiri. Aku selalu baca kat facebook tentang ramai orang pilih keluarga dari kerjaya. Ada yang sanggup berhenti kerja demi meluang masa bersama anak dan keluarga. Ada yang sanggup tidak sambung belajar sebab nak dekat dengan keluarga.
Aku perasan, ada sesetengah kerja, yang majikan atau orang atasan suka panggil staf di luar waktu kerja.

Ada satu hari tu, keluarga dah plan nak pergi bercuti sama-sama. Tiba-tiba bos anak saudara aku buat meeting tergempar selepas habis kerja. Suruh dia minta excuse tapi tak boleh katanya sebab wajib hadir.

Aku pun geram juga, sudahlah last minute, wajib pula. Sedangkan orang lain pun ada plan dengan keluarga juga.

Pernah Juga Terkena

Dulu aku pernah juga kena. Dulu la. Kerja shif pagi, keluar sepatutnya pukul 3 petang. Ada member datang dari jauh nak jumpa ajak lepak minum. Tiba-tiba waktu pukul 2.50 petang tu, bos datang ajak round. Siap cakap “orang shif pagi jangan balik lagi, saya nak round”. Padahal lagi 10 minit nak balik. Pesakit pula ada ramai.

Aku pun hmm okaylah. Ingatkan sekejap rupanya seorang pesakit tu round lama gila. Satu pesakit tu ada lah 20 minit. Aku pun jenuh nak reject “call” dari member yang dah tunggu aku. Aku pun mesej, “kejap bos aku round. Nanti dah habis aku datang”.

Penyudahnya 4 lebih baru habis. Aku pun call la member aku balik,
“Tak apalah khairy. Lain kali lah kita jumpa. Aku rushing nak pergi KL pula ni. Ada hal”.

Waktu tu sedih, marah , geram semua ada. Sudahlah dah bertahun tak jumpa kawan lama. Dah janji nak jumpa, tiba-tiba last minute jadi macam tu. Tak sempat nak jumpa.

Dan aku tanya kawan-kawan aku di tempat lain pun pernah mengalami perkara yang sama, time nak habis shif tu lah tiba-tiba bos datang nak buat rondaan. Kalau lebih masa tu boleh claim tak apa juga. Kadang tu pernah juga saja berseloroh , “alaaa bos ni orang nak balik dah ni”.

Karang tak pepasal kena, “ala kejap je pun. Bukan lama pun.”
Atau ” saya pun busy, banyak lagi kerja lain. Ni je masa saya ada. Kalau saya yang pakar ni pun sanggup luang masa takkan kamu tak boleh?”.

Pernah tu paling sedap , “ala balik rumah awal-awal pun bukan buat apa pun kan? Bukan ada anak bini pun kat rumah”.

Dia lupa aku masih ada keluarga selain anak bini yang tunggu aku di rumah untuk makan bersama dan buat aktiviti lain bersama.

Merajuk Anak Bini
Eh aku ada kawan yang bini dia merajuk tau. Dia patut balik pukul 5 petang, dah janji nak bawak bini dan anak dia jalan-jalan makan angin waktu petang.

Tiba-tiba pakar dia ajak round last minute. Pukul 6.30 baru balik. Merajuk anak dan bini dia sebab tak dibawa berjalan. Mengeluh member aku luah cerita kat aku, katanya sampai menangis bini dia merajuk cakap dia mungkir janji. Kasihan. Padahal orang dah ada plan bersama keluarga, tapi batal sebab kerja.

Fokus Kepada Keluarga

Tu lah, aku pernah juga fikir patut berhenti ke. Tapi kalau berhenti aku nak mengemis kat kaki lima mana haha.

Kalau kat negara barat, majikan memang tak boleh kacau staf di luar masa kerja. Meeting ke apa pun dibuat waktu masa kerja. Kalau dibuat luar waktu kerja pun, ada bayaran atau insentif.

Tapi tu lah, karang orang cakap kerja tak ikhlas. Nak cakap pasal ikhlas ni, memang geram. Menunggang agama sungguh orang yang cakap macam tu. Ikhlas tu ikhlas juga, tapi ikhlas tak mampu membayar bil aku.

Sekarang bila makin meningkat dewasa, aku faham kenapa ada kawan-kawan doktor yang berhenti sebab tak nak oncall, nak luang masa bersama keluarga.

Ada kawan yang tak nak sambung belajar sebab susah nak berjauhan dari keluarga dan susah nak bahagi masa.

Dan ada kawan yang nak tukar kerja shif ke waktu pejabat, dan ada yang nak tukar jabatan, dan ada yang minta tak nak oncall sebab senang nak fokus kepada keluarga.

Aku harap, majikan dan orang atasan faham, selepas shif kita habis, mungkin kita sudah ada plan dan aktiviti lain yang kita dah rancang bersama keluarga dan rakan. Janganlah buat perjumpaan mengejut atau rondaan last minute sebegitu rupa.
Sekian luahan hati dari manusia tak penting.

*belum ada anak bini tak bermaksud balik rumah awal tak buat apa-apa atau tak ada sesiapa tunggu.


Banyak Sebab Orang Makan Jamu, Sebelum Tu Jangan Terkejut Apa Doktor Ni Share!

Pengambilan jamu sesuatu yang lumrah bagi sesetengah antara kita. Banyak sebab dan tujuannya, pun begitu ada baiknya kita baca perkongsian dari doktor ini untuk imfo dan manfaat bersama.

Ada banyak sebab orang ambil jamu.

Ada orang ambil sebab nak beri tenaga, sebab badan asyik rasa lesu. Ada yang ambil sebab sakit sendi. Arwah pesakit saya tu ambil jamu sebab masalah resdung.

Memang bila makan jamu, badan rasa bertenaga, sakit lutut semua hilang. Mood jadi bagus. Selera makan bertambah. Malah resdung pun jadi baik, kata arwah pesakit saya tu.

“Kalau dah sembuh resdung, kenapa Puan makan jamu sampai berbelas tahun?”; tanya saya. Dia pun tak tahu nak jawab.

Sebabnya, bila berhenti makan jamu; badan mula rasa penat, sendi mula rasa sakit. Mood jadi merudum. Malah badan rasa lebih teruk dari sebelum makan jamu dulu.

Itulah sebabnya orang tak boleh nak berhenti.

Itulah kesan corticosteroid dalam jamu. Ia beri quick fix tapi dengan kesan sampingan berbahaya.

Apa antara kesan bahayanya?

Muka jadi bulat (moon faced), kaki bengkak (water retention), berat badan naik terutama di bahagian perut, muka dan belakang leher. Kulit jadi nipis dan mudah dapat jangkitan kulat.

Itu baru kesan luaran.

Kesan dalaman; dapat kencing manis, darah tinggi dan kerosakan pada salur darah. Luka lambat sembuh. Mudah dapat gastritis dan ulcer perut. Otot jadi lemah dan tulang menjadi rapuh.

Inilah bahaya jamu. Kerana ia bermakna anda telah mengambil steroid tanpa pengawasan.

Ada yang kata; tapi jamu ni buatan orang kampung; semua herba belaka, mana ada kimia atau steroid?

Jawapan saya; kita setiap hari pun makan herba seperti halia, bawang putih, lada hitam, kunyit dan sebagainya dalam masakan. Ada ke lepas makan tiba-tiba badan jadi bertenaga kuat semacam dan hilang sakit lutut?

Tak kan?

Bermakna, tanpa steroid tambahan memang tiada kesan ketara dalam pengambilan herba tersebut.

Fikir-fikirkan ya tuan puan sekalian.

Artikel ini juga menarik untuk dibaca berkaitan jamu


“Petik Strawberi Check List Pertama Anak…” Memey Di Cameron Highlands, Buat Ramai Teruja Nak Ke Sana!

Cameron Highlands adalah salah satu tempat percutian keluarga yang sering menjadi tumpuan dek kerana tempat ini berada di kawasan tanah tinggi, suhu yang sejuk dan udara yang nyaman.

Jadi tidak hairan lah tempat percutian ini selalu dikunjungi tidak kira waktu, sama ada pada hujung minggu dan lebih-lebih lagi ketika musim cuti sekolah. Boleh dikatakan memang padat dengan pengunjung!

Baru-baru ini Memey dan Norman Hakim telah meluangkan masa untuk membawa keluarga kecil mereka bercuti di Cameron Highlands. Difahamkan menurut Memey, kunjungannya pada hari tersebut adalah kali pertama selepas hampir 11 tahun tidak berkunjung ke Cameron Hinghlands.

Apa yang pasti,ia satu jangka masa yang lama. Tentu sahaja keterujaan Memey dan anak-anaknya untuk menikmati keindahan percutian tanah tinggi tidak dapat digambarkan dengan kata-kata.

Bonding time

Meskipun difahamkan kunjungan Memey kali ini disebabkan ada urusan kerja, namun tetap digunakan sebaik mungkin untuk lakukan aktiviti bonding bersama keluarga tercinta.

Lantaran itu, Memey di entry tersebut turut bertanyakan kepada peminatnya dimanakah  tempat makan yang menarik untuk dikunjunginya. Apatah lagi menurutnya, bab makan memang menjadi sesuatu yang menyeronikkan buat dirinya.

Maka ramailah yang memberi respon, menyenaraikan lokasi tempat makan yang menarik di Camaeron Highlands. Tidak dengan itu, netizen yang lainnya juga seakan teruja untuk menikmati indahnya bercuti di tanah tinggi bersama keluarga di sana.

Antara lokasi tempat makan yang dicadangkan adalah seperti Bamboo Briyani di Tanah Rata, ada juga yang mencadangkan jika ingin makan scone tersedap kena pergi di Opah Strawberi,  jika ingin makan nasi lemak strawberi di Aidilbadri, manakala jika ingin menikmati keenakan Kek, boleh singgal di Kek Viral Pak Tam. Bahkan jika ingin makan malam yang enak bolehlah mencuba Steamboat Grill and Cheese dan banyak lagi yang disenaraikan.

Di dalam posting berikutnya Memey turut berkongsi momen bahagia memetik strawberi. Menurutnya, aktiviti memetik strawberi adalah menjadi senarai pertama yang ingin dilakukan oleh anak-anaknya bila berkunjung ke sini.

Lantaran itu, Memey tidak menghampakan permintaan anak-anaknya.

Ternyata sepanjang berada di ladang strawberi, terpancar keterujaan dan keseronokkan di wajah Muhammad Darwisz , Muhammad Dikhriz dan Mikayla Delisha. Ketiga-tiga mereka begitu gembira memilih dan memetik buah strawberi yang segar dengan begitu banyak sekali.

Sumber : IG memeysuhaiza


Jangan Patah Semangat Bila Anak Ada Kekurangan, Setiap Anak Ada Istimewanya. Sungguh Motivasi Perkongsian Bapa Ini!

Bila mempunyai anak yang mempunyai kekurangan diri, tentu ibu bapa ada yang kecewa melihat kekurangan anak berbanding anak kenalan lain yang cemerlang akademik.
Malah, ada ibu bapa bersikap drastik apabila hilang sabar dengan memukul dan merotan anak. Itulah situasi yang dialami oleh bapa ini Afiq Ayman suatu ketika dulu. Beliau mempunyai anak ADHD (Attention Deficit and Hyperactivity) atau dengan kata lain anak yang hiperaktif semasa kecil.

___________________________________________________________________

Membaca kerisauan para ibu bapa yang mempunyai anak ADHD dalam group ini, saya ingin berkongsi pengalaman anak saya yang mengalami masalah ADHD / hyperactive di awal pembesaran dia. Hingga kalau nak bawa berjalan masa kecik dulu kena ikat tali kat tangan, takut tak sempat nak kejar.

Pasrah Dengan Kekurangan Anak

Masuk darjah 4 baru boleh membaca. Saya hampir putus asa. Saya terkilan dan kecewa bila kawan2 update status FB kejayaan anak2 mereka dapat anugerah cemerlang saban tahun…tapi anak saya? Saya dah tak tahu mcm mana nak ajar dia supaya setanding dgn anak2 orang. Saya lepaskan kecewa saya pada dia. Rotan, tampar, tonyoh muka ke lantai semua dah saya buat. Dia x menangis dan dia x pernah serik. Esok dia datang jumpa saya lagi bawa buku yang sama ingin belajar lagi. Begitulah setiap hari… saya tahu dia faham perasaan dan harapan saya pada dia, tapi dia x mampu.. Pernah satu ketika kami sama-sama menangis dalam kereta selepas mengambil result exam dia yang memang teruk.. waktu tu saya cakap dekat dia, abah dah  tak tau nak buat apa utk abang. Abang dah besar dan abah tak kan pukul lagi.. pasrah

Lakukan Perubahan – Dapatkan Khidmat Personal Tutor

Sehinggalah saya hadir kursus oleh pejabat pendidikan dan berjumpa doktor pakar. Anak saya diagnosed oleh pakar ENT mengalami masalah tulang hidung yang bengkok yang menyekat pernafasan sempurna dan mudah allergy. Sering tersumbat, mudah kena jangkitan dan memberi kesan kepada tekanan di telinga. Menyebabkan dia kurang dengar dan mengganggu fokus kpd pelajaran. Itu mungkin salah satu kenapa dia mengalami masalah LD selain daripada ADHD tersebut.

Akhirnya saya mulai faham yang dia bukan sengaja jadi begitu dan kami ibu bapa perlu lakukan sesuatu. Saya menyesal buat dia mcm tu sebelum ini. Saya mulai membuat rujukan di internet dan sebagainya. Saya hire personal tutor untuk dia, sbb saya x mampu ajar dia lagi..saya bukan lah penyabar sangat.

Energy dia yang berlebihan saya salurkan ke aktiviti fizikal seperti taekwondo, hiking, cycling dll. (Alhamdulillah dia berjaya mendapat talipinggang hitam taekowondo semasa tingkatan dua dan pingat perak pertandingan taekwondo terbuka Langkawi). Tumpuan dia yang kurang saya pulihkan dengan aktiviti seni seperti lukisan, pertukangan dan ukiran. Saya rajin masak makanan laut utk dia especially kerang dan saya elakkan dia makan atau minum yg mengandungi pekatan gula yg tinggi.

Kena Ada Kekuatan Emosi

Memiliki anak sebegini bukan sahaja memerlukan kekuatan emosi tetapi jugak fizikal. Kita kena bersaing dengan dia yang tidak kenal letih yg akhirnya menyebabkan kita sendiri kelelahan. Banyakkan aktiviti bersama dia dan ahli keluarga yang lain agar tiada yang rasa tersisih. Kebanyakkan anak2 ini sukakan aktiviti outdoor dan nature kerana jiwa mereka yang sensitif dan tersendiri. Latih mereka utk berdikari dengan memberi tugasan mudah. Misalnya yang selalu saya buat adalah dengan menyuruh dia membayar makanan di restoran ketika kami makan di luar supaya dia biasa membeli makanan di kantin sekolah. Sering kali dia x dapat makan ketika rehat kerana tidak biasa berebut di kantin

Salah satu sebab kenapa saya menyambung pengajian peringkat Master adalah utk memberi dia contoh dan semangat utk memasuki menara gading. Saya sering membawa dia dan keluarga setiap kali saya ada temujanji dengan supervisor di universiti. Saya tunjukkan kpd dia dan adiknya inilah rupanya universiti dan inilah kehidupan sebagai pelajar universiti yang sering cikgu cerita di sekolah. InsyaAllah satu hari abang dan adik juga akan belajar di sini. Alhamdulillah dia berpeluang menyaksikan upacara konvokesyen saya menerima ijazah Master pada tahun 2002 yg membakar semangat dia utk gigih belajar dgn cara dia. Kini saya di tahun akhir pengajian PhD dan insyaAllah saya akan habiskan pengajian saya sebagai contoh dan dorongan kepada dia dan adik dia.

Seperti ramai yang cakap di group ini, anak2 yg bermasalah spt ini, comel, hensem dll.. Ya saya setuju, bg saya dia mmg comel dan hensem dan akan sentiasa saya anggap begitu sampai hayat kami. Dia sering menjadi rebutan untuk didukung semasa kecil, tapi bukan mudah utk dia duduk dalam dukungan.

Alhamdulillah, hari ini dia di semester satu UITM dalam jurusan Industrial Design. Mohon sama2 kita doakan kejayaan anak2 kita dan jangan berputus asa dengan mereka. Mereka punya harapan dan kejayaan mereka di tangan kita untuk melakarnya.

Nasihat saya kepada para ibu bapa yg mempunyai anak seperti ini, lebihkan didik mereka dengan kemahiran hidup berbanding akademik.. InshaAllah ada potensi mereka di situ. Sekurang-kurangnya mereka boleh berdikari jika kita sudah tiada. Jangan bandingkan anak kita dengan anak orang lain sebaliknya tumpukan pemulihan dia mengikut keupayaan dia yg tersendiri.


Tragedi Fun Fair Puncak Alam, Tiga Cedera. Warganet Persoal Aspek Keselamatan!

Malang tidak berbau, suasana keriangan di tapak fun fair (pesta ria) yang dikunjungi orang ramai untuk bergembira tiba-tiba bertukar menjadi duka.

Ini sebagaimana memetik Sinar Harian, difahamkan tiga cedera selepas terjatuh daripada permainan ‘Sotong Ride’ yang sedang berpusing yang ada di tapak fun fair (pesta ria) di sini pada Isnin.

Ketua Polis Daerah Kuala Selangor, Superintendan Ramli Kasa berkata, polis menerima maklumat kejadian berkenaan pada jam 9 malam.

Bagaimanapun katanya, polis masih belum mengenal pasti identiti mangsa terlibat dan perkara itu masih dalam siasatan.

“Ketiga-tiga mangsa sudah dibawa ke Hospital Shah Alam untuk rawatan lanjut,” katanya.

Sementara itu, tular beberapa video mengenai kejadian itu di media sosial.

Menerusi beberapa video dan gambar yang tular di laman sosial Facebook, permainan itu beroperasi seperti biasa tanpa permasalahan, bagaimanapun ia bertukar sebaliknya.

Pada masa sama, kedengaran suara jeritan dipercayai daripada pengunjung pesta ria tersebut.

Selepas kejadian, orang ramai yang berada di sekitar lokasi kejadian kemudian membantu menenangkan mangsa.

Sumber : Sinar Harian


Sediakan Minuman Halba Untuk Jaga Kesihatan Wanita. Ni Caranya!

Petua mengamalkan minuman halba pernah menjadi viral di media sosial suatu ketika dahulu. Dikatakan kesannya bagus untuk wanita jika diamalkan. Pun begitu,  untuk yang belum pernah mencuba petua ini tentu tertanya-tanya bagaimana cara untuk menyediakannya.

Untuk itu, di sini dikongsikan cara menyediakan teh halba paling mudah. Jom semak.

Cara Menyediakan Teh Halba

Bahan-bahan:

2 gelas air
1 sudu besar biji halba

Cara penyediaan:

Jika kita rajin bersenam selepas minum secawan teh halba selama 30 minit setiap hari (sehingga 3 bulan, bersedialah untuk kehilangan sehingga 14kg dari berat badan kamu yang amalkannya.

Ramai yang tanya, “Boleh ke nak minum teh halba tanpa cuka epal atau lemon jus?” Ya boleh aja teh halba boleh diminum begitu saja. Kalau nak manis boleh masukkan sedikit madu atau gula batu atau melaka. Tanpa campuran cuka buah-buahan, khasiatnya tetap sama.

Boleh amalkan resepi teh halba dan teh jintan manis secara berselang-seli, kedua-duanya sangat baik untuk memantapkan organ dalaman tubuh. Insya-Allah.

ANTARA KELEBIHAN DAN KHASIAT TEH HERBA

Mencuci perut.
Mencuci darah kotor = mencantikkan struktur kulit dari dalam.
Merembes insulin, mengurangkan kadar glukosa darah = merawat penyakit kencing manis.
Mengurangkan berlaku pengumpulan lemak-lemak baru dalam badan.
Membantu penggunaan kalori untuk meningkatkan tenaga secara semulajadi.
Menjaga, memulih dan menambah tenaga seksual.
Membantu masalah kegemukan = mengurangkan berat badan.
Menguatkan fungsi jantung.
Merawat masalah sembelit dan buasir.
Melancarkan perjalanan darah.
Mengatasi masalah senggugut (kesakitan/ketegangan sewaktu haid dan pra-haid).
Melegakan masalah sakit kepala/migraine.
Menguatkan fungsi rahim, merangsang dan menyubur rahim = ikhtiar untuk mereka yang ingin hamil.
Mengetatkan dan meremajakan rahim.. kembali perawan la maknanya.. adus! u heard me..
Menghilangkan lendir dan sakit tekak.
Membantu mengatasi masalah kekurangan darah.
Membantu mengurangkan ketagihan rokok dan dadah.
Membantu kecerdasan kanak-kanak yang meningkat usia baligh, memelihara kekuatan badan dan menggalakkan tumbesaran badan.
Memperbanyakkan air susu ibu.
Mengaktifkan kalenjar susu, meningkatkan saiz payudara secara semulajadi.
Memanaskan buah pinggang dan organ pembiakan.
Memelihara keseimbangan kadar hormon dalam badan.
Memelihara keanjalan kulit = awet muda secara semulajadi.


Buat Skrub Guna Halba, Serius Jerawat Takut Nak Singgah!

Halba memang diakui kehebatan khasiatnya malah sering digunakan dalam makanan, tidak kurang juga dijadikan air rebusan untuk kesihatan dalaman wanita.

Langsung tak terfikir untuk olah jadikan skrub kecantikan seperti yang dilakukan wanita bernama Sumaiyah Abdullah ini. Hebat! Jom ikut langkah dan caranya.

SKRUB AWET MUDA

Ramai yang tak tau rupanya khasiat halba bukan untuk dimakan sahaja. Halba juga baik untuk kecantikan kulit tau. Seperti yang dijanjikan, kali ni ciksu nak share satu petua awet muda. Petua ni ciksu dapat dari Pak Arab yang jual makanan sunnah. Kalau kat negara belah-belah Arab, diorang dah biasa guna serbuk halba ni untuk penjagaan diri dan kecantikan.

Seriusly, dah hampir 3 bulan ciksu amal petua ni. Kesannya puas hati sangat. Jerawat kat muka pun takut-takut nak muncul tau. Kulit rasa smooth sangat bila sentuh.

Bahan-bahan dapat kat dapur je.

1- Halba
2- Putih telur

Cara-cara :

1- Kisar halba sehingga menjadi serbuk.

2- Masukkan serbuk halba ke dalam putih telur.

3- Kacau rata.

4- Sapu kat muka atau tangan.

5- Biarkan kering.

6- Bilas dengan air suam.

Amal seminggu sekali. Boleh rasa keanjalan kulit kat situ. Trust me. ?

Untuk penggunaan harian, Ciksu amal 3 kali sehari sebagai ganti facial foam. Caranya basahkan muka, pastu sapu serbuk halba kat muka. Gosok perlahan-lahan ke seluruh muka lebih kurang 3 minit. Kemudian, bilas. Terasa kulit begitu anjal sekali. Best sangat. Kalau nak campur dengan foam yang korang guna sekarang pun boleh jugak. ?

Khasiat halba untuk kulit.

Biji halba mengandungi protein, vitamin C, niasin, kalium, dan diosgenin (yang merupakan sebatian yang mempunyai ciri-ciri yang serupa dengan estrogen). Komponen-komponen aktif lain dalam halba adalah alkaloid, lisin dan L-tryptophan serta saponin.

Serbuk halba ni dapat membantu melembutkan kulit serta mengelakkan kulit menjadi kering. Untuk masalah jerawat mujarab sangat tau.

Cuba la. Tak payah lagi dah beli produk memahal. Itu pun belum tentu bebas bahan chemical yang merbahaya.

Nampak hebat kan? Seperti kata Sumaiyah lebih baik kita cuba produk alami macam ni sebab tak bahayakan kulit kita. Chemical pun tak ada. Selamat mencuba!

Kredit: Sumaiyah Abdullah


“Inilah Bidadäri Cilik Muncul Selepas 11 Tahun Tunggu.” Siti Nurhaliza Kongsi Video & Titip Doa Buat Aafiyah, Bikin Sebak!

Semalam 19 Mac 2021, genap 3 tahun usia anak pasangan selebriti terkenal Dato Sri Siti Nurhaliza dan suaminya Datuk Khalid Mohd Jiwa.

Sehari sebelum itu, pasangan ini meraikan hari jadi puteri sulung mereka serentak dengan majlis pelancaran produk minuman kesihatan Beaukids.

Menerusi perkongsian tersebut, Penyanyi pujaan ramai ini memuat naik video koleksi anaknya sejak dalam kandungan sehingga kini. Simbolik ulang tahun kelahiran permata hatinya .

Tidak ketinggalan, penyanyi bersuara lunak ini menitipkan doa buat puterinya itu.

Dalam doa tersebut diselitkan supaya menjadi anak yang solehah, taat kepada ibu bapa selain menghormati orang tua serta menjadi insan yang berguna apabila dewasa kelak.

Aafiyah Anak Ibu,
Jadi anak solehah, baik hati, mendengar kata, bijaksana, pandai menjaga hati, taat pada ibu ayah, hormat orang tua dan membesarlah untuk menjadi insan yang berguna.

Dah semakin membesar anak ibu, semalam 19 Mac 2021, Aafiyah genap 3 tahun.

Ibu, ayah, semua, sayang Aafiyah. ❤❤❤

Semoga Allah sentiasa melindungi Aafiyah dan doa ibu ayah sentiasa mengiringimu….

Titipan doa dan perkongsian video tersebut mengundang sebak ramai.

Comel.. Cerdikk laaa aafiyah syg ni…. 😍😘 Ya ALLAH.. Semoga ada rezeki ak dan suami ak dikurniakan zuriat yg soleh solehah cerdik penyejuk ayah ibu suatu hari nnt.. Amiiiinnnn 🤲🤲🤲😢

Happy Belated Birthday Aafiyah😍😍sebaya anak aunty. Memahami kegembiraan seorang ibu setiap kali birthday anaknya❤❤semoga Allah merahmati dan memberkati seluruh hidupmu Siti Aafiyah Khalid

😍😍😍 semoga Aafiyah sihat selalu dan menjadi anak yg solehah buat ibu dan ayah serta menjadi kakak yg baik😍😍❤❤

Im so touched!

Selamat Hari Jadi Aafiyah! Semoga jadi anak Yang solehah dan jadi Kakak Yang sayang kepada Adik ❤❤❤❤❤

Ouh ni la kan yang bidadari cilik yang muncul selepas 11 tahun tu😍lama tau kami tunggu Aafiyah..😘


Tak Sekat Anak-Anak Jumpa Bekas Suami, Ziana Zain – “Tak Nak Mereka Derhaka Pada Ibu Bapa”

Walaupun ditakdirkan suami isteri tidak bersama lagi, jangan sesekali memutuskan hubungan antara ibu ayah dan anak-anak. Bukan sahaja kerana tanggungjawab sebagai anak-ayah atau anak-ibu, tetapi demi masa depan mereka juga jika sebarang perkara berlaku.

Itulah yang dipraktikkan oleh penyanyi terkenal, Ziana Zain yang sentiasa mengingatkan anak-anaknya agar menghubungi bapa mereka malah tidak akan sesekali memisahkan hubungan itu dengan bekas suaminya Armin Zaharin.

Memetik laporan harian metro, Ziana atau nama sebenarnya Siti Roziana Zain berkata dia tidak mahu anak-anaknya derhaka meskipun dia sendiri sudah tidak berhubung lagi dengan Armin.

“Saya sudah tak ada apa-apa. Anak-anak sajalah. Mereka selalu jumpa dengan ayah mereka. Saya selalu ingatkan anak-anak kalau sudah telefon ayah. Setiap minggu kena tanya ayah, apa-apa sajalah. Dia masih bapa mereka.

“Kita dengan bapa kita pun, marah tak kita? Jangan, berdosa. Saya tak nak anak-anak saya derhaka pada ibu bapa. Kita ini contoh pada mereka. Jadi, kita jangan cakap perkara negatif pasal bapa dia, berdosa saya.

“Saya nak anak-anak saya esok jadi suami dan isteri yang baik. Kalau boleh mereka berkekalan sampai akhir hayat,” katanya ketika ditemui pada Majlis Berbuka Puasa Rizman Ruzaini, di sebuah hotel.

Penyanyi lagu Putus Terpaksa itu pun berkata dia memang tiada isu jika menyentuh urusan berkenaan anak-anak dengan bapa mereka. Kalau terserempak sekali pun, dia baik-baik saja.

“Tak ada hal. Saya pula yang tanya mereka kalau tak jumpa bapa mereka berapa bulan. Saya tak nak renggangkan anak-anak. Jangan pisahkan kasih sayang, itu anak dia.

“Tak ada masalah, saya profesional. Saya okay kalau dia nak tanya pasal sekolah anak-anak. Ini hidup saya, itu hidup dia,” katanya.

Ziana juga mengakui sudah lama memaafkan Armin dan hatinya cukup lapang. Dia tidak nafikan kenangan lama pasti menerpa juga tapi enggan dibelenggu sebarang rasa dendam dalam diri.

“Dari dulu pun sudah maafkan kerana kalau tak beban itu kita bawa sampai akhirat. Saya tak mahu. Saya nak hati saya lapang, fikiran saya lapang, cukup.

“Bagi saya, kenangan masih tinggal kenangan. Kita tak boleh padam. Hidup saja dengannya tapi dalam cara yang positif.

“Hidup ini, kita tak boleh terperangkap dalam masa silam. Memang kenangan akan datang sekali-sekala, itu biasa. Tapi kena buat keputusan untuk terus maju ke depan,” katanya.

Terdahulu, pada Mei 2018, bekas suami Ziana, Armin Zaharin didakwa di Mahkamah Majistret Shah Alam atas tuduhan mencederakan anak lelakinya.

Perkahwinan mereka selama 20 tahun secara rasminya berakhir apabila Armin melafazkan talak satu di Mahkamah Rendah Syariah Shah Alam pada 12 Julai 2018.

Sumber : Hmetro